SEDNICA SAVETA BEZBEDNOSTI UN POSVEĆENA KOSOVU\nUJEDINJENE NACIJE, 8. februara 2012. (Beta) Ministar spoljnih poslova Srbije Vuk Jeremić rekao je danas u Njujorku da su pregovori jedini način za postizanje trajnog rešenja za Kosovo i pozvao Savet bezbednosti UN da podrži rezolucije koje je usvojio.\nNa sednici Saveta posvećenoj Kosovu, Jeremić je kazao da će o problemu predstavljanja Prištine na regionalnim sastancima biti razgovarano u narednoj rundi dijaloga, ali da to mora ostati "nedvosmisleno i eksplicitno" u skladu s Rezolucijom 1244 Saveta bezbednosti UN.\n"Tražimo od Saveta bezbednosti da podrži svoje rezolucije kao centralne u kontekstu dijaloga", rekao je šef srpske diplomatije.\nJeremić je istakao da Srbija ostaje posvećena procesu dijaloga zato što je to, kako je kazao, "jedini legitimni mehanizam za prevazilaženje nesuglasica".\n"Jedini način da se stvori izvodljivo, održivo i trajno rešenje kosovskog problema za strane jeste da iskreno pregovaraju jedne s drugima o svim otvorenim pitanjima", rekao je on.\nJeremić se ponovo založio da istraga o trgovini organima 1999. na Kosovu i u Albaniji bude vođena pod pokroviteljstvom Saveta bezbednosti UN jer samo tako može biti sveobuhvatna.\n"U suprotnom, neki broj navodnih učesnika u tom ratnom zločinu mogao bi da ostane izvan domašaja pravde. Kad se radi o takvim stvarima u balkanskom kontekstu, mandat za istragu uvek daje Savet bezbednosti. To treba uraditi ponovo ne zbog doslednosti već kako bi se osiguralo da istraga bude transparentna i rezultati budu podneti celom svetu", rekao je Jeremić.\nNavodeći da Srbija ceni napore za postizanje konsenzusa u Savetu, Jeremić je najavio da će Srbija tražiti novu rundu konsultacija Saveta bezbednosti o tom pitanju.\nOn je podsetio da je Euleks, u slučaju transplatacije organa u prištinskoj klinici "Medikus", bio u stanju da izvede pred sud kosovske Albance, ali i da su dva glavna osumnjičena stranca napustila Kosovo i ne mogu biti izručena.\nJeremić je dodao da su neki od njih osumnjičeni za trgovinu organima pre, tokom i nakon sukoba na Kosovu i ocenio da je istraga Euleksa na samom Kosovu nedovoljna za mnogo toga što se navodno dogodilo izvan te teritorije.\nPovodom situacije na severu Kosova koja ostaje krhka, Jeremić je podsetio da je Srbija nedvosmisleno osudila nasilje i pozvala na rešavanje problema kroz pregovore i na uzdržavanje od akcija štetnih za uspostavljanje sigurnog i bezbednog okruženja.\nBAN KI MUN: TENZIJE UTIČU NA DIJALOG I EU INTEGRACIJE\nUJEDINJENE NACIJE, 8. februara 2012. (Beta) Napeta situacija na severu Kosova umnogome utiče na dijalog Beograda i Prištine i razgovore o evropskoj perspektivi regiona, ocenio je generalni sekretar UN Ban Ki Mun u novom izveštaju o situaciji na Kosovu.\nPredstavljajući izveštaj Ban Ki Muna na sednici Saveta bezbednosti UN, pomoćnik generalnog sekretara Edmond Mile izrazio je zadovoljstvo zbog obnavljanja dijaloga Beograda i Prištine i postignutih dogovora, ali i zabrinutost zbog sporog napretka u povratku raseljenih i utvrđivanju sudbine nestalih.\nU izveštaju se navodi da još nije jasno da li će referendumu o prihvatanju kosovskih institucija u srpskim opštinama na severu Kosova biti održan.\nIako su se tenzije smanjile krajem izveštajnog perioda, i dalje sam zabrinut zbog nestabilne situacije koja nosi kontinuirani rizik od provokacija i eskalacije međuetničkih tenzija, ukazao je generalni sekretar UN.\nIstovremeno, dijalog u Briselu uz posredovanje Evropske unije pokazao je da su praktični dogovori za ublažavanje svakodnevnih problema na Kosovu dostižni, ocenio je Ban Ki Mun u izveštaju.\nBan Ki Mun u izveštaju izražava zabrinutost zbog sporog napretka u dva ključna pitanja povratka raseljenih i utvrđivanja sudbine nestalih.\nUz poruke Beograda i međunarodne zajednice, intervencije Unmika na terenu ponovo su pokazale da značajno doprinose ponovnom uspostavljanju slobode kretanja za Kfor na severu Kosova.\nKad je reč o referendumu o prihvatanju kosovskih institucija koji su vlasti srpskih opština na severu Kosova zakazale za 14. i 15. februar, ostaje nejasno da li će on biti održan.\nPrvi put je u okviru redovnog izveštaja tromesečnog izveštaja generalnog sekretara UN o Kosovu predstavljen i izveštaj Euleksovog specijalnog istražnog tima o trgovini organima kosovskih Srba koji predvodi istražitelj Klint Vilijamson.\nUJEDINJENE NACIJE, 8. februara 2012. (Beta) Predstavnici vodećih država članica Saveta bezbednosti UN složili su se da je potrebno sprovesti istragu o trgovini organima kosovskih Srba, ali nisu bili složni u tome da li istragu treba da vode UN ili Euleks.\nGovoreći na sednici Saveta bezbednosti posvećenoj Kosovu, Di karlo je naglasila da su "neosnovane i neodgovorne sumnje" u istragu koju predvodi Klint Viljamson, koje su pojedine države iznele na večerašnjem sastanku.\nOna je naglasila da nije tačna tvrdnja da su istage o ratnim zločinima uvek vođenje pod mandatom UN i kao primer navela zločin u Ćuški o kojem je vođena istraga u Srbiji.\nOna je naglasila da međunarodna zajednica želi mir i stabilnost na Kosovu i celom zapadnom Balkanu i dodala da je "sada vreme da Srbija i Kosovo ostave iza sebe prošlost i rade zajedno na budućnosti". Predstavnik Rusije u UN Vitalij Čurkin izrazio je sumnju u to da međunarodni predstavnici na Kosovu poštuju statusno neutralni stav koji tereba da sprovode u skladu sa rezolucijom UN 1244.\nRekao je da je situacija na severu Kosova i dalje sumorna i da su pripadnici Unmika često primorani da deluju kao vatrogasci i naglasio da u rešavanju problema ne sme da se pribegava sili već da se traži rešenje kroz političke sporazume.\n"Moramo koristiti samo mirna sredstva u traženju rešenja", rekao je predstavnik Rusije u UN i dodao da uprkos naporima da se negira uloga Unmika ta misija i dalje predstavlja glavno međunarodno prisustvo na Kosovu. On je pozvao međunarodnu zajednicu da prida veću pažnju pravoslavnim verskim spomenicima i izrazio zabrinutost zbog prenosa funkcije zaštite tih spomenika sa Unmika na kosovsku policiju.\nOn je pozvao nestalne članice Saveta bezbednosti da podrže inicijativu da se istraga o trgovini organima na Kosovu prenese na Savet bezbednosti UN.\nPodvukao je da zajednička rešenja treba tražiti u okviru Rezolucije 1244 i na osnovu dijaloga dve strane. Nastavak dijaloga je ne samo u interesu dveju strana već će takođe doprineti mir i stabilnosti u regionu Balkana i u Evropi, očenio je kineski predstavnik.\nAMBASADORI: NAPETA SITUACIJA NA KOSOVU LOŠA ZA DIJALOG\nUJEDINJENE NACIJE, 8. februara 2012. (Beta) Ambasadori Nemačke, Velike Britanije i Francuske u UN ocenili su u Njujorku da napeta situacija na severu Kosova negativno utiče na dijalog Beograda i Prištine i pozvali obe strane na uzdržanost.\nAmbasador Nemačke u UN Peter Viting na sednici Saveta bezbednosti posvećenoj situaciji na Kosovu osudio je postavljanje srpskih blokada na putevima na severu Kosova, kao i sve akte nasilja uperene protiv Kfora i Euleksa.\nNemački ambasador pozdravio je poziv predsednika Srbije Borisa Tadića da se uklone barikade i pozvao sve misije na Kosovu da nastave da sprovode svoj mandat.\n"Važno je da region ima jasnu evropsku perspektivu, EU je snažan partner u pronalaženju trajnog rešenja", poručio je nemački ambasador.\nViting je naglasio da Nemačka "veoma ozbiljno shvata navode iz takozvanog Martijevog izveštaja" o trgovini organima kosovskih Srba i naglasio da ima puno poverenje u istragu koju predvodi specijalni istražitelj Klint Vilijamson.\nPredstavnik Velike Britanije u UN Rik Barton pozdravio je dosadašnje napore Prištine i Beograda u obnovljenom dijalogu i najavio da će njegova zemlja i dalje pomagati Kosovo. On je pozdravio imenovanje slovenačkog diplomate Samuela Žbogara na mesto specijalnog izaslanika EU za Kosovo.\nBritanski predstavnik naglasio je da "nema sumnje da su jačanje vladavine prava i poštovanje manjinskih prava prioriteti vlade Kosova" i da veruje da će ona sve učiniti da se na tim poljima postigne napredak. On je dodao da je privrženost Kosova i Srbije dijalogu zanačajna i za njihov napredak ka članstvu u Evropskoj uniji. Naveo je da je prošla godina bila "dobra za Kosovo" i izrazio očekivanje da će vlada u Prištini i u 2012. nastaviti da sprovodi reforme.\n"Mi verujemo da budućnost Kosova, kao i ostalih zemalja na Balkanu, pripada EU", rekao je Barton.\nZamenik šefa francuske misije u UN Martin Brijen ocenio je da je plan Martija Ahtisarija dobra osnova za integraciju severa Kosva. On je naveo da bi kosovski premijer Hašim Tači trebalo da uveri Srbe na Kosovu da svi zajedno imaju zajedničku budućnost.\nGovoreći o nasilju na severu Kosova i postavljenju barikada, Brijen je naglasio da je takvo ponašenje neprihvatljivo.\n"Naša pozicija je jasna: napad na vojnike Kfora i Euleksa je neprihvatljiv i oni ne mogu biti tretirani kao strana u sukob", rekao je Brijen.\nOn je pozvao na implementaciju svih postignutih dogovora Beograda i Prištine, posebno onog koji se odnosi na kontrolu graničnih prelaza.\nGovoreći o istrazi o trgovini organima otetih kosovskih Srba, predstavnik Francuske rekao je da svi koji su odgovorni moraju da budu privedeni pravdi i dodao da podržava istragu koju predvodi Klint Vilijamson.\nHODŽAJ: DAVANJE KANDIDATURE SRBIJI BILA BI GREŠKA EU\nUJEDINJENE NACIJE, 8. februara 2012. (Beta) Kosovski ministar spoljnih poslova Enver Hodžaj ocenio je danas u Njujorku da bi davanje Srbiji statusa kandidata za članstvo u EU pre ispunjavanja preuzetih obaveza prema Kosovu dugoročno imalo negativne posledice na Kosovu.\n"Ako Srbija dobije status kandidata pre nego što ispuni svoje obaveze prema Kosovu, biće dugoročnih i kratkoročnih posledica. Sadašnji status na severu Kosova postaće zamrznuti konflikt, a proces normalizacije između Kosova i Srbije neće imati budućnost", rekao je Hodžaj na sednici Saveta bezbednosti UN posvećenom Kosovu.\nOn je pozvao srpske vlasti da povuku pripadnike policijskih struktura sa severa Kosova i naglasio da je "ideja o razmeni teritorija veoma opasna". "Dobro bi bilo i za Srbiju i za sve da su granice na Balkanu jednom za svagda definisane", rekao je Hodžaj.\nKosovkii ministar kritikovao je srpske vlasti zbog situacije na severu Kosova i neispunjavanja preuzetih obaveza. Ukazao je na napetu situaciju na severu što je, kako je naveo, posledica postavljanja barikada. "Verujem da vladavina prava nije nešto o čemu se može pregovarati i da se mora odnositi na sve. Sever Kosova ne može ostati crna rupa Evrope", naglasio je Hodžaj.\nOn je podsetio da će u februaru biti obeležena četvrta godišnjica proglašenja nezavisnosti Kosova i ocenio da je od tada učinjen značajan napredak u svim oblastima.\nHodžaj je podsetio na borbu za nezavisnost Kosova, borbu protiv represije u vreme režima Slobodana Miloševićeve i "nastojanja da se etnički očisti Kosovo".\n"Situacija je promenjena i u nekoliko poslednjih godina učinjen je značajan napredak zahvaljujući podsršci međunarodne zajednice. Zbog toga smo veoma zahvalni", rekao je Hodžaj i dodao da su naučene lekcije iz prošlosti.\nOn je naglasio da je Kosovo postalo demokratska država s jakim multietničkim institucijama, dinamičnim parlamentom i vladom koja efikasno radi na sprovođenju reformi.\n"Mi smo prosperitetna multietnička država. Kosovski lideri pokazali su da su spremni da razmotre pitanja od zajedničkog interesa za razvoj demokratije", dodao je Hodžaj.\nHodžaj je naveo da je vlada u Prištini sprovodi reforme, da je svesna da je to kompleksan i dugotrajan proces, ali da je rešena da sve bude sprovedeno "u najboljoj evropskoj praksi".\nOn je dodao da su učinjeni "važni koraci u izgradnji novih institucija i borbi protiv korpucije i organizovanog kriminala", što je, kako je naveo, jedan od prioriteta kosovskih vlasti.\nHodžaj je pohvalio rad Euleksa i izarazio spremnost Prištine na punu saradnju s Misijom EU u istragama. Govoreći o privrednoj aktivnosti, naveo je da je Kosovo prošle godine zabeležilo privredni rast od pet odsto. On je pohvalio rad civilnog sektora na Kosovu, navodeći da u velikoj meri doprinosi procesu demokratizacije društva.\nHodžaj je naglasio da Kosovo želi da bude konstruktivna članica međunarodne zajednice i pozvao sve članice UN da podrže Kosovo u regionalnim i svetskim organizacijama.\n"Nezavisnost Kosova je geopolitčka realnost", rekao je Hodžaj i podsetio da je 85 članica UN formalno priznalo Kosovo.\nJEREMIC: NA KOSOVU JE GETO – DOĐITE, UVERITE SE\nNJUJORK, 8. februara 2012. (Tanjug) Ministar spoljnih poslova Srbije Vuk Jeremic usprotivo se danas pokusajima nekih clanica Saveta bezbednosti UN i kosovskog ministra spoljnih poslova da situaciju na Kosovu prikažu ružicastom, istakavši da su geto i bodljikava žica ono što se na Kosovu može videti a da je srpsko stanovništvo na Kosovu najugroženije u Evropi. "Pozivam Savet bezbednosti da dode u Srbiju i na Kosovo i vidi kakva je situacija. Na stvari treba gledati onakve kakve jesu. Srbija je spremna da razgovara, da obeshrabruje bilo kakve pokušaje provokacija i držacemo se toga, ali molim vas, nemojmo se zavaravati", rekao je Jeremic. Kako bi i konkretnim primerima potkrepio ono o cemu je govorio, Jeremic je podsetio na nekoliko izveštaja svetskih organizacija kao što su Hjuman rajts voc, OEBS, Transparensi internešenel, kao i izveštaj Evropske komisije, koji na Kosovu konstatuju bujanje korupcije, diskriminaciju nealbanskog stanovništva, politicki uticaj na sudstvo, lošu zaštitu svedoka. UNDP, naveo je on, u svom izveštaju konstatuje da demokratski proces nije u skladu sa demokratskim standardima, OEBS je zakljucio da postoji politicki uticaj na sudske procese, da se upucuju pretnje sudijama a da je zaštita svedoka loša, dok Hjuman rajts voc ukazuje da se situacija po pitanju ljudskih prava malo popravila. Jeremic navodi i podatke iz izveštaja EK koji kaže da su napori za borbu protiv korupcije i organizovaniog kriminala neefikasni. Povodom poziva jednog od govornika na sednici da dve strane ostave prošlost za sobom i okrenu se buducnosti u EU, Jeremic je rekao da Srbija pozdravlja takav stav. "Ali današnji poziv Prištine da se Srbiji na sledecem sastanku u Briselu ne dodeli status kandidata ne ide bas uz takav pristup", ukazao je on. On je takode reagovao i na tvrdnju kosovskog ministra da je nezavisnot Kosova priznalo 85 država, istakavši da se radi o 81 zemlji. Hodžaj je, oponirajuci Jeremicu, ponovio da je Kosovo država koja može da živi, da je multietnicka demokratija. "Šta god da je malopre bilo receno to ne održava realno stanje na Kosovu. Sve što je receno je opis necega što ne postoji jer oni koji opisuju Kosovo nisu bili na Kosovu, ne znaju kako ono izgleda", rekao je on. On se pozvao na izveštaj EK koji je, kako je rekao, potvrdio snažan napredak Kosova u politickim kriterijumima i na drugim poljima. Kosovo je danas nezavisna država, i 85 država ga je formalno priznalo, ponovio je on.\nCURKIN: RUSIJA PODRŽAVA KANDIDATURU JEREMICA\nNJUJORK, 8. februara 2012. (Tanjug) Rusija podržava kandidaturu šefa srpske diplomatije Vuka Jeremica za predsedavajuceg Generalne skupštine UN, izjavio je ruski ambasador u UN Vitalij Curkin. "Siguran sam da ce kandidatura biti uspešna i da ce Jeremic biti izabran", kazao je ruski ambasador. On je šaljivo dodao da bi izbor ministra spoljnih poslova Srbije na mesto predsedavajuceg predstojece Generalne skupštine UN "prodrmao tu organizaciju". Srbija je pre dve sedmice kandidovala Jeremica, i on bi u slucaju izbora predvodio Generalnu skupštinu godinu dana a prvo pojavljivanje bi bilo na zasedanju u septembru. Protivkandidat Jeremicu je ambasador Litvanije pri UN Dalije Leinarte. Funkciju predsednika Generalne skupštine UN trenutno obavlja predstavnik Katara Nasir Abdulaziz al Nase.\nSTEFANOVIĆ RAZGOVARAO SA KUPEROM U BEČU\nBEOGRAD, 8. februara 2012. (Beta) Šef tima Vlade Srbije za pregovore sa Prištinom Borislav Stefanović rekao je da je danas u Beču imao redovan sastanak sa posrednikom EU Robertom Kuperom i da je Beograd ponovo pokazao svoju konstruktivnost u tom procesu.\nStefanović je u telefonskoj izjavi za agenciju Beta kazao da je razgovarano o regionalnom predstavljanju Prištine. Pregovori o tom pitanju jedan su od uslova za nastavak evropskih integracija Srbije.\n"Napravljeni su dalji koraci u tom pravcu, ima nekoliko opcija za rešavanje tog pitanja. Naravno, Rezolucija 1244 UN je sadržana u tim predlozima i ostaje da se vidi u narednom periodu, kroz aktivnosti međunarodne zajednice, da pronađemo obostrano prihvatljivo rešenje", rekao je šef tima Vlade Srbije.\nPrema njegovim rečima, Beograd je otvoren za nastavak dijaloga sa Prištinom i pokazao je da je konstruktivan i kreativan partner.\n"Apsolutno ne čekamo poslednji trenutak za rešenje, već naprotiv, sve vreme stalnim angažovanjem i novim predlozima radimo u pravcu rešavanja problema. Mi smo spremni da u svakom trenutku odemo u Brisel. Naravno, potrebno je da pre toga imamo jasnu sliku rešenja", rekao je on.\nStefanović je kazao da će konsultacije biti nastavljene, kao i aktivnosti međunarodne zajednice, "pre svega prema Prištini koja je u jednoj dosta negativnoj poziciji".\nTACI: TADICEV PLAN " CETIRI TACKE" ILI BILO KOJI DRUGI PLAN SRBIJE, NEPRIHVATLJIV\nPRIŠTINA, 8. februara 2012. (Tanjug) Kosovski premijer Hašim Taci izjavio je da je plan za Kosovo koji je predložio predsednik Srbije Tadic u cetiri tacke neprihvatljiv. Taci je na sednici Vlade u Prištini izjavio da je ovaj ili bilo koji drugi plan koji bude predložila Srbija za njih neprihvatljiv i da nema mesta diskusiji. Kosovski premijer je porucio da Srbija ne treba da gubi vreme sa pripremom planova o Kosovu. "Kosovo je suverena i nezavisna država i sama odlucuje o svojim pitanjima", rekao je on. Ocenivši "nekadašnju zajednicku prošlost sa Srbijom nezaboravnom u negativnom smislu", Taci je dodao da je "vreme kada je Srbija pravila planove o Kosovu prošlo i nece se nikada vratiti". "O Kosovu i njenim gradanima planove cemo praviti mi na osnovu našeg ustava. Mi imamo naš ustav koji cemo u potpunosti poštovati. Ovo je naš odgovor juce, danas i sutra", naglasio je kosovski premijer.\nSTEFANOVIĆ I MARTONJI O DIJALOGU S PRIŠTINOM\nBEOGRAD, 9. februara 2012. (Beta) Šef pregovaračkog tima Vlade Srbije u dijalogu sa Prištinom Borislav Stefanović razgovarao je sa ministrom inostranih poslova Mađarske Janošem Martonjijem o dosadašnjem toku dijaloga, dogovorenim rešenjima i njihovoj implementaciji, saopšteno je danas iz vlade.\nStefanović je istakao da je Beograd otvoren za nastavak dijaloga i da ima konstruktivan pristup u pronalaženju obostrano prihvatljivog rešenja za regionalno predstavljanje Prištine, navodi se u saopštenju. Sastanak Stefanovića i Martonjija održan je juče u Budimpešti.\nFEJT: REFERENDUM NA SEVERU KOSOVA NECE IMATI UTICAJA\nVAŠINGTON, 8. februara 2012. (Tanjug) Šef Medunarodne civilne kancelarije Piter Fejt izjavio je danas da rezultat najavljenog referenduma na severu Kosova nece imati nikakvog uticaja, jer ga medunarodna zajednica, ukljucujuci Evropsku uniju i Ujedinjene nacije, ne priznaje. Referendumu, koji su Srbi u cetiri opštine na severu Kosova najavili za 14. i 15. februar, o tome da li prihvataju kosovske institucije, ne treba pridavati veliku važnost, kazao je Fejt, istakavši da se treba usredsrediti na razvojne procese koji su u toku. "Nisam uopšte siguran da je to toliko bitno. Mogu da pogadam kakav ce ishod referenduma biti, ali taj ishod jednostavno nece biti priznat. To nece priznati vlasti ovde, nece priznati organizacija koju ja imam cast da predstavljam, nece priznati EU, nece priznati UN. Ako to niko ne priznaje teško da ce imati nekakvog materijalnog uticaja. Ne mislim da ce to promeniti tok dogadaja na Kosovu", rekao je Fejt u intervjuu za srpski i albanski servis "Glasa Amerike". Govoreci o institucijama Srbije na severu Kosova, Fejt je kazao da je Medunarodna upravljacka grupa na poslednjem sastanku, 24. januara u Becu, Beogradu uputila minimalne zahteve koje treba da ispuni kad je ovaj deo Kosova u pitanju. "Beograd mora da povuce policiju, bezbednosne snage, obaveštajne službe koje su prisutne na severu, zato što njihovo prisustvo i njihove aktivnosti na severu krše Rezoluciju 1244", rekao je Fejt. On je dodao da, kada su u pitanju institucije u oblasti zdravstva i obrazovanja, "strukture kroz koje Beograd može da pomaže srpskom stanovništvu na severu, one mogu da nastave sa svojim radom, ali na transparentan nacin i to je zahtev Evropske unije". "Mora da postoji odgovornost u procesu prenosa finansijskih sredstava i u procesu tih transakcija", kazao je on. Fejt je izrazio nadu da ce kosovske vlasti ispuniti ocekivanja Medunarodne upravljacke grupe i da ce se u ovoj godini završiti proces nadgledane nezavisnosti. "Ne želimo da vidimo vracanje na staro i vracanje unazad na meduetnicke tenzije. Želimo da vidimo da vlasništvo Srpske pravoslavne crkve bude zašticeno, da procesi privatizacije, zakoni o imovini budu u punoj meri bezbedni i ocuvani. Želimo da vidimo citav proces pomirenja koji ide napred", rekao je Fejt, izrazivši uverenje da ce Medunarodna civilna kancelarija moci da okonca svoj mandat u roku koji je dobila. U zajednickom intervjuu za srpski i albanski servis "Glasa Amerike", šef Medunarodne civilne kancelarije u Prištini nije mogao da objasni zašto je ove godine budžet EU za Kosovo tri i po puta manji nego prošle godine.\nŠULC: NIJE TRENUTAK ZA PROŠIRENJE EU\nBEOGRAD, 8. februara 2012. (Beta) Predsednik Evropskog parlamenta Martin Šulc ocenio je da Srbija zaslužuje status kandidata za ulazak u EU, ali da je još rano da se kaže da li će se to i dogoditi na sastanku Evropskog saveta u martu, jer odluka mora biti doneta jednoglasno.\nŠulc je u intervjuu za sutrašnje izdanje beogradskog nedeljnika NINa takođe ocenio da nije trenutak za proširenje Unije.\n"Biću krajnje iskren: sada nije pravi trenutak da se EU proširuje. Osnovni prioritet EU je da reši ekonomsku krizu. EU je potreban period konsolidacije. Međutim, pridruživanje Hrvatske ukazuje na to da EU ne zatvara vrata zemljama kandidatima", rekao je Šulc.\nPrema njegovim rečima, Srbija bi mogla da uveća svoje šanse da u martu dobije status kandidata ako bi još više normalizovala odnose s Kosovom.\n"Obe strane bi trebalo da razgovaraju o veoma konkretnim pitanjima, kao što su priznavanje diploma, energija, trgovina i telekomunikacije, čak i onda kada još nisu u mogućnosti da se dogovore u sveobuhvatnom smislu", rekao je Šulc.\nPredsednik EP je istakao da bi Srbija trebalo da bude spremna da se priključi Uniji.\n"Ona mora da prihvati sve teške i ozbiljne norme i standarde EU, od politike konkurencije, kvaliteta hrane i rukovanja otpadom do državnih institucija i zvaničnika sposobnih da se suprotstave korupciji. Srbija mora da poštuje sve osnovne vrednosti EU, kao što su pravosnažni zakoni, poštovanje određenih sloboda ili zaštita manjina", ukazao je Šulc.\nOn je dodao da Beograd mora da usvoji i primeni desetine hiljada strana zakona EU.\n"Trebalo bi da bude u miru sa svojim susedima. Ove teške zadatke vredi odraditi bez obzira na to kada ćete ostvariti članstvo u EU", poručio je predsednik EP.\nFINI OBEĆAO PODRŠKU NA ZASEDANJU EVROPSKOG SAVETA\nBEOGRAD, 8. februara 2012. (Beta) Italija će na zasednju Evropskog saveta u martu podržati dodelu statusa kandidata Srbiji za članstvo u Evropskoj uniji, najavio je danas u Beogradu predsednik Donjeg doma italijanskog parlamenta Đanfranko Fini posle sastanka sa ministrom Ivicom Dačićem.\nFini je izrazio očekivanje da će Srbija 1. marta dobiti status kandidata za članstvo u EU, saopštilo je Ministarstvo unutrašnjih poslova Srbije.\n"Srbija je deo evropske porodice", rekao je Fini na sastanku sa Dačićem.\nGovoreći o borbi protiv organizovanog kriminala, Fini je ocenio da je saradnja Srbije i Italije u toj oblasti veoma uspešna.\nFini je, kako je navedeno, posebno ukazao na značaj međunarodne policijske saradnje imajući u vidu da kriminalne grupe ne poznaju granice.\nDačić je, kako je navedeno, zahvalio Italiji za podršku Srbiji na putu ka EU.\nMEĐUNARODNA AKTIVNOST NASTAVLJA SE I U 2012.\nBEOGRAD, 9. februara 2012. (Beta) Odbor za inostrane poslove Skupštine usvojio je godišnji plan međunarodnih aktivnosti parlamenta.\nDelegacije srpskog parlamenta učestvovaće ove godine na zasedanjima parlamentarnih skupština OEBSa, Crnomorske ekonomske saradnje i NATOa, a sastaće se i sa kolegama iz Meksika, Rumunije i Danske, predviđeno je planom poseta.\nPredsednik odbora Dragoljub Mićunović rekao je da su parlamentarci Srbije prošle godine imali 141 susret sa predstavnicima inostranih institucija, međunarodnih organizacija i diplomatama, kao i da su delegacije učestvovale na zasednju OEBSa, Parlamentarne skupštine NATOa, Interparlamentarne Unije.\nMIĆUNOVIĆ: RUMUNSKI POSLANICI VRŠE PRITISAK ZBOG VLAHA\nBEOGRAD, 9. decembra 2012. (Beta) Predsednik Odbora za inostrane poslove Skupštine Srbije Dragoljub Mićunović rekao je danas da "jedna grupa poslanika" iz Rumunije već 10 godina pritiska srpske parlamentarce sa zahtevom da se Vlasi u Srbiji izjašnjavaju kao Rumuni.\n"Imamo prijateljske odnose (sa Rumunijom), ali u mnogim međunarodnim kontaktima stalno trpimo pritisak jedne grupe rumunskih poslanika oko Vlaha", rekao je Mićunović na sednici Odbora i ukazao da se kao sredstvo pritiska spominje nastavak podrške nepriznavanju Kosova.\nRaspravu u Odboru na ovu temu, rečima "Imamo mali problem", otvorio je Mićunović kada se na dnevnom redu našao poziv da skupštinska Grupa prijateljstva sa Rumunijom poseti parlamet te zemlje od 21. do 23. februara.\nPrema rečima Mićunovića, u nastupima rumunskih poslanika "ima i verbalne agresije", a problem je u tome što oni temu Vlaha u Srbiji "nameću kao jedinu", uz argument "ako hoćete da ne priznamo Kosovo, neka Vlasi budu Rumuni".\n"Oni uporno već 10 godina guraju tu temu", rekao je Mićunović, koji je ukazao da njegove reči ne treba tumačiti kao njegovo protivljenje odlasku srpske delegacije u Rumuniju, ali da tema Vlaha "ne bude jedina o kojoj će se pričati".\nČlanovi Odbora su rekli da prihvataju ponudu rumunskog parlamenta, i ocenili da u vezi sa spornom temom treba da postoji stalni dijalog.\nMićunović se složio u vezi sa principijelnim nastupom pred rumunskom stranom i dodao: "Ovde je problem hijerarhije ljudskih prava. Nikome ne možemo da zabranimo da bude Vlah. Reći da Vlasi ne postoje je šovinistički akt, i treba reći da mi na to ne pristajemo".\nNa sednici Odbora za inostrane poslove je, pored ostalog, prihvaćen tekst Memoranduma o razumevanju sa parlamentom Grčke krovni akt o saradnji dva parlamenta, kako je precizirao Mićunović.\nMMF: REVIZIJA ARANŽMANA TEK POSLE REBALANSA BUDŽETA\nBEOGRAD, 9. februara 2012. (Tanjug) Predstavnici Medunarodnog monetarnog fonda (MMF) saopštili su na današnjem sastanku sa premijerom Cvetkovicem da ce prva revizija aranžmana sa tom finansijskom institucijom biti realizovana nakon usvajanja rebalansa budžeta. Na završnom sastanku sa predstavnicima tehnicke misije MMFa, koju je predvodila Zuzana Murgasova, dogovoreno je da ce status aranžmana koji Srbija ima sa tom medunarodnom finansijskom institucijom ostati nepromenjen. Potvrdeno je da ce u meduvremenu Vlada Srbije nastaviti da sprovodi sve dosadašnje dogovore ukljucujuci nivo deficita i visinu javnog duga, saopštila je vladina Kancelarija za saradnju s medijima. Predstavnici MMFa podvukli su da je Vlada Srbije zahvaljujuci dobroj ekonomskoj politici tokom 2011. doprinela održanju ekonomske aktivnosti i ocuvanju makroekonomske stabilnosti. Predstavnici MMFa ponovo ce doci sredinom ove godine.\nPRIVREDNA DELEGACIJA SRBIJE U POSETI ALŽIRU\nBEOGRAD, 9. februara 2012. (Beta) Privredna komora Srbije (PKS) saopštila je danas da će više od 30 privrednika iz najvećih srpskih preduzeća učestvovati 12. februara na Poslovnom forumu u Alžiru, u okviru 19. zasedanja Mešovitog komiteta za ekonomsku i naučno tehničku saradnju Srbije i Alžira.\nKako se navodi u saopštenju PKSa, očekuje se potpisivanje nekoliko važnih bilateralnih ekonomskih sporazuma i Sporazum o saradnji PKS s Nacionalnom poljoprivrednom komorom Alžira.\nDodaje se da su privrednoj delegaciji, koju organizuje PKS, zastupljeni finansijski i bankarski sektor, građevinarstvo, vodoprivreda, elektroenergetika, prehrambena i metalna industrija, poljomehanizacija i rezervni delovi, saobraćaj, zaštita čovekove okoline, šumarstvo, informacione tehnologije, poljoprivreda, nafta i gas. "Očekuje se da ova poseta bude prelomni momenat u saradnji dve zemlje koje vezuje tradicionalno višedecenijsko prijateljstvo i da omogući veće prisustvo srpskih kompanija na tržištu ove severnoafričke zemlje u usponu", naglašava se u saopštenju PKSa.\nPKS navodi da je Alžir proteklih godina dostigao značajan privredni rast, a vlada te države planira do 2014. godine investicije u vrednosti od 150 milijardi dolara u skoro svim privrednim granama.\nKRAVČENKO I DULIĆ: NIS ĆE 400 MILIONA EVRA ULOŽITI U EKOLOGIJU\nBEOGRAD, 8. februara 2012. (Beta) Naftna industrija Srbije (NIS) će do 2015. godine uložiti oko 400 miliona evra u zaštitu životne sredine, što je 6,5 puta više nego što je planirano kupoprodajnim ugovorom, najavio je danas generalni direktor NISa Kiril Kravčenko.\nNIS će investirati i u infrastrukturne projekte sa ekološkim efektom, rekao je Kravčenko u Vladi Srbije na predstavljanju investicionog programa te komapnije u oblasti ekologije.\nKako je objasnio, to su programi modernizacije benzinskih stanica i energetske efikasnosti, koji posebno utiču na poboljšanje životne sredine.\nOn je kazao da je prošle godine NIS uložio 30 miliona dolara u oblast ekologije, dok je plan za ulaganje u ovoj godini oko 45 miliona dolara.\nKravčenko je istakao da do 2015. NIS planira da sanira zagađenja nastala prethodnim radom kompanije, što bi trebalo da košta oko 18 miliona evra.\nOn je naveo da NIS u oblasti zaštite životne sredine sarađuje sa svim svetskim kompanijama, ali i institucijama u Srbiji po pitanju zaštite zemlje, vode i vazduha.\nGovoreći o pojedinim projektima, precizirao je da će "rekonstrukcija i optimizacija postrojenja za tretman otpadnih voda u Rafineriji Novi Sad, koja košta oko 45 miliona evra, biti završena u avgustu ove godine" i dodao da će u isto vreme biti završen projekat sanacije i rekonstrukcije sistema zauljene kanalizacije u toj rafineriji, što će NIS koštati oko 156 miliona evra.\nKravčenko je dodao da će NIS raditi i na sprečavanju emisije ugljen dioksida, kao gasa sa efektom staklene bašte, na ležištu "Rusanda 2" u Melencima, što će koštati oko 18 miliona evra i biće završeno do 2013. godine. Planirana je i rekonstrukcija svih benzinskih stanica prema ekološkim standardima u šta će u naredne dve i po godine biti uloženo oko 100 miliona evra.\nKravčenko je rekao da NIS planira da najkasije do 2016. godine dostigne najbolje pokazatelje u oblasti ekologije, kakve imaju druge svetske kompanije.\nMinistar životne sredine Srbije Oliver Dulić je rekao da je zadovoljan došadasnjim investicijama NISa u ekologiju, kao i sa saradnjom sa tom kompanijom u zaštiti životne sredine.\nDulić je rekao i da značajnije rezultate u toj oblasti očekuje kada se završe ulaganja u postrojenja u Rafineriji Pančevo. Ekološki problemi u Pančevu i dalje postoje, ocenio je Dulić, ali je dodao da su oni "značajno smanjeni zahvaljujći investicijama NISa u zaštitu životne sredine".\nMinistar je rekao da je tokom 2011. godine u Pančevu bilo utvrđeno "samo nekoliko povećanja koncentracije benzena preko dozvoljenih količina".\nNaglasio je da će Ministarstvo, bez obzira na dobru saradnju sa NISom, nastaviti da kontroliše rad Rafinerije u Pančevu i po potrebi kažnjava sve što bi moglo da dovede do ugrožavanja životne sredine.\nPETROVIĆ: SRBIJA ŽELI BOLJU SARADNJU SA ZEMLJAMA AFRIKE I BLISKOG ISTOKA\nBEOGRAD, 9. februara 2012. (Beta) Ministar poljoprivrede i trgovine Srbije Dušan Petrović izjavio je danas da Srbija želi da ostvari bolju saradnju sa zemljama Afrike i Bliskog istoka u poljoprivredi i prehrambenoj industriji.\nPetrović je na otvaranju Sajma hrane i pića Fudreks (Foodrex) na Beogradskom sajmu kazao da će gostima iz Afrike, Evrope i sa Bliskog istoka pokazati koliko se dobra hrana i piće proizvode u Srbiji.\nVeliki broj farmera u Srbiji, kazao je Petrović, proizvodi dobre sirovine koje srpske kompanije prerađuju u kvalitetne proizvode.\n"Ovim sajmom je otvoreno novo doba za srpski izvoz", naglasio je Petrović i izrazio očekivanje da će se efekti posete stranih delegacija videti već ove godina kroz veći plasmam poljoprivrednih i prehrambenih proizvoda u inostranstvo.\nPotpredsednik Privredne komore Srbije (PKS) Miroslav Miletić podsetio je da Srbija ostvaruje suficit u razmeni prehrambenih i poljoprivrednih proizvoda, čiji je izvoz u 2011. godini dostigao rekordnih 2,7 milijardi dinara. Srbija ima povlašćen položaj kroz sporazume o slobodnoj trgovini sa velikim brojem zemalja, kazao je Miletić, dodajući da prioritet PKSa nije samo izvoz u EU, već i širenje na tržišta poput Afrike i Bliskog istoka. Direktor Agencije za kontrolu i upravljanje hranom i lekovima Nigerije Pol Orhi kazao je da sajam predstavlja dobru mogućnost za unapređene saradnje dve zemlje i povećanje trgovinske razmene.\nNa Sajmu hrane i pića "Fudreks (FOODREX)" do 12. februara predstaviće se oko 70 srpskih kompanija koje se bave proizvodnjom hrane i pića.\nMeđu izlagačima su MK komerc, Jafa, Delta agrana Karneks, Vikorija oil, Alva, Prokpac, Agroživ, Knjaz Miloš i PIK Bečej, a u ponudi se mogu naći proizvodi od čajeva, preko prerađevine od mesa, mleka voća i povrća do beskvasnog hleba.\nIzlagači će predsatviti više od 150 proizvoda koje će posetioci moći da probaju.\nSajam će posetiti i oko 150 profesionalnih kupaca iz više od 70 kompanija iz 15 zemalja, među kojima su najbrojiniji iz Nigerije.\nPotencijalni kupci doćiće iz Alžira, Tunisa, Egipta, Sudana, Nigerije, Konga, Angole, Libana, Iraka, Kuvajta, Irana, Turske, Grčke, Bugarske, Italije, Španije, Francuske, Austrije, Češke i Nemačke.\nSajam je danas otvoren za profesionalne kupce, a za ostale posetioce biće otovren situra 10. februara. Radno vreme je od 10.00 do 17.00, a cena ulaznice je 300 dinara.


Kapiten Francuske golman Ugo Ljoris rekao je da je suspenzija fudbalera Real Madrida Karima Benezme iz državnog tima u najboljem interesu reprezentacije i samog igrača.\nFudbalski savez Francuske u četvrtak je suspendovao Benezemu iz državnog tima dok se ne reši slučaj oko ucenjivanja reprezentativca Matjea Valbuene ukradenim intimnim video snimkom.\nBenzema je optužen za saučesništvo u pokušaju ucenjivanja Valbuene, što je 27-godišnji fudbaler Real Madrida negirao.\nLjoris je rekao da je odluka o Benzeminoj suspenziji mudra.\n"Mislim da pre svega treba zaštiti igrača, ali i državni tim sve dok sud ne donese odluku. Ne možemo ništa drugo da kažemo dok se slučaj ne reši", rekao je Ljoris, preneli su francski mediji.\nBenzema bi mogao da propusti Evropsko prvenstvo koje će se održati u Francuskoj naredne godine.


GI SDP: Napadače na Nikolu Rašića treba da nađu kosovske institucije - Autonomija\nTuesday, 23. Feb, 2021.\nGI SDP: Napadače na Nikolu Rašića treba da nađu kosovske institucije\nSSP: Prebijanje Rašićevog sina podseća na ubistvo Olivera Ivanovića; PSG: Srpska lista odgovorna za prebijanje Nikole Rašića\nGrađanska inicijativa Sloboda demokratija pravda (SDP) saopštila je danas vlasti i institucije u Prištini treba da daju odgovor o napadu na sina političara Nenada Rašića i ostale slične događaje, a međunarodna zajednica da obezbedi miran život svim zajednicama.\nU saopštenju GI SDP navela je da počinioci napada na sina Nenada Rašića moraju da odgovaraju, ali je ocenila da „zabrinjavaju ovakva i slična dešavanja na teritoriji Kosova u proteklih nekoliko godina na koje kosovske institucije ostaju neme, nemaju odgovore, akcije ili pokušavaju mnoge stvari zataškati“.\n„Nijedno ubistvo (Oliver Ivanović, Dimitrije Janićijević), otmice, misteriozni nestanci osoba, fizička ili psihička nasilja, nasilja u porodici, razni vidovi pretnji i slična dešavanja nisu rešena uopšte ili se rešavaju delimično ili se zataškavaju, a postavljaju se pitanja slobode kretanja, govora i mišljenja među zajednicama“, navodi GI SDP.\nNikola Rašić (18) pretučen je juče oko podne u dvorištu gimnazije u Lapljem selu, nakon čega je primljen na bolničko lečenje, a povodom tog slučaja kosovska policija je saopštila da je sinoć uhapsila osam osumnjičenih.\nSSP: Prebijanje Rašićevog sina podseća na ubistvo Olivera Ivanovića\nStranka slobode i pravde (SSP) ocenila je danas da je jasno da je „brutalno“ prebijanje sina srpskog političara sa Kosova Nenada Rašića bilo planiran napad koji nedvosmisleno podseća na scenario pripreme ubistva Olivera Ivanovića“.\nTa stranka traži kažnjavanje počinilaca i hitno otkrivanje nalogodavaca, a kako je u saopštenju istakla „posebno zahteva nemešanje Aleksandra Vučića kroz poligrafsku odbranu svojih kriminalaca kako je to bio slučaj posle ubistva Olivera Ivanovića“.\nSSP je u saopštenju istakla da igranje tuđim životima zarad opstanka na vlasti nije ništa novo za predsednika Srbije i Srpske napredne stranke Aleksandra Vučića i njegove „sluge“, ali da je brutalnost veća, pa „sada nisu pošteđena ni deca“.\n„Jasno je da je ovaj napad, od koga se ledi krv u žilama, bio planiran. Da ironija bude veća, Nenad Rašić je pre samo nekoliko dana optuživan od Vučićeve Srpske liste da se dodvoravao Albancima i pokušavao da uništi Srpsku listu, da bi ti isti danas brže bolje bežali od ikakve krivice za obeležavanje Rašića kao antisrpske mete i medijskog linča kome je do juče bio izložen“, navela je SSP u saopštenju.\nPo navodima SSP-a i druge srpske stranke na Kosovu, jasno ukazuju „da ludilo koje su Beograd i Srpska lista uneli među Srbe na Kosovu, mora da prestane momentalno i bez uslova“.\n„Srpska lista moraće, htela ili ne, da preuzme odgovornost za posledice njenog medijskog linča protiv političkih protivnika“, dodala je SSP.\nPokret slobodnih građana (PSG) optužio je danas Srpsku listu da je direktno odgovorna za prebijanje sina kosovskog političara Nenada Rašića, zbog toga što kontinuirano vodi kampanju satanizacije svih drugih političkih opcija Srba na Kosovu.\n„Ovakve fašističke metode moraju odmah da prestanu, i budu osuđene od svih političkih činilaca, kako bi se među Srbe vratio mir. Podsećamo na reči Olivera Ivanovića, koji je prošao kroz istu takvu kampanju i na kraju bio ubijen, koji je govorio da se Srbi na Kosovu danas više plaše Srba i Srpske liste nego Albanaca“, dodaje PSG.\nGI SDP, Kosovo, nasilje, nenad rašić, SSP\nOdbačen zahtev Lečića da bude predsednik DS\nKomisija: Slične cene kod sedam prodavaca potrošačke elektronike\n(Pod) razno (2.069) Arhiva (23) Autori (8) Stvarni ljudi (15) Autonomija (18.544) Antidiskriminacija (69) Autori (2.599) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (6) Boris Varga (3) Branislava Opranović (35) Dalibor Stupar (23) Dinko Gruhonjić (86) Dragan Bursać (10) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (431) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (353) Tamara Kaliterna (85) Teofil Pančić (90) Tihomir Novak (111) Vojin Ivkov (5) Zlatko Jelisavac (435) Civili (138) Kultura (1.393) Marginalci (1.668) Ogledalo (5.224) Stav (2.173) Utočište: Nacionalizam (1.406) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.203) Izbori (241) Izdvajamo (4.301) Jugoslavija (2.834) Karikatura nedelje (248) Mladi i mediji (13) Planeta (2.808) Podsetnik (31) Šta s’ to rek’o! (432) Vesti (7.102) Vesti čitalaca (6) Video (11) Vojvodina (17.857) Aktuelno (9.938) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.015) Pogledi (734) Seminari (13) Tribine (30)


Edukacijom dece protiv zlostavljanja i zanemarivanja – IDEAS\nU okviru projekta ”Jačanje dečje zaštite i inkluzije dece izbeglica u Srbiji” koji realizuje IDEAS u partnerstvu sa UNHCR-om, održane su radionice u centrima za azil Sjenica i Bogovađa o prevenciji i prepoznavanju zlostavljanja i zanemarivanja i mehanizmima zaštite. Edukatorke IDEAS-a razgovarale su sa decom o zlostavljanju i zanemarivanju, kako ih prepoznati, koji oblici zlostavljanja i zanemarivanja postoje, koji im mehanizmi zaštite stoje na raspolaganju u toku boravka u Srbiji i kome mogu da se obrate za pomoć ukoliko smatraju da su žrtve ili svedoci ovih oblika nedopustivog ponašanja. U radu radionica aktivno je učestvovalo više od 30 deca koja trenutno borave u centrima za azil Sjenica i Bogovađa.\nDeca izbeglice i migranti, posebno deca bez pratnje i razdvojena deca, prepoznata su kao posebno ranjiva grupa koja je u pojačanom riziku od različitih oblika nasilja, zlostavljanja, seksualnog uznemiravanja, eksploatacije, diskriminacije i zanemarivanja. Bilo da se dešava u kontinuitetu ili sporadično, zlostavljanje i zanemarivanje ostavlja dugoročne posledice po mentalno i fizičko zdravlje dece, utiče na rasuđivanje deteta i njegovu sposobnost da odlučuje ili učestvuje u odlučivanju o svojoj budućnosti i svom najboljem interesu.\nDeca koja su učestvovala u radionicama upoznata su sa radom i aktivnostima novoosnovane Koalicije za zaštitu dece izbeglica/migranata od zlostavljanja i zanemarivanja. Okolnosti usled kojih dolazi do izbeglištva i migracija, zatim uslovi pod kojima se migracija odvija, ali i atmosfera u zemlji privremenog boravka ili trajne destinacije predstavljaju značajne faktore rizika za dobrobit i bezbednost dece, pre svega dece bez pratnje. Stoga su osnaživanje dece da prepoznaju i prijave zlostavljanje i zanemarivanje i učestvuju u donošenju odluka u smislu zaštite i oporavka neke od prioritetnih aktivnosti Koalicije kojima će i ubuduće biti pristupano s posebnom pažnjom i u okviru budućih radionica.


Za jednokratnu novčanu pomoć 7.000 KM | Palelive.com\nPočetna Regija Milići Za jednokratnu novčanu pomoć 7.000 KM\nZa jednokratnu novčanu pomoć 7.000 KM\nMILIĆI – Udruženje penzionera u Milićima obezbijedilo je 7.000 KM za isplatu jednokratne pomoći najugroženijim članovima tog Udruženja, u iznosu po 50 KM.\nPredsjednik milićkog Udruženja Radomir Golić rekao je Srni da je odluku o podjeli novčane pomoći donio Upravni odbor Udruženja na današnjoj sjednici, te da će pomoć dobiti 136 penzionera.\nGolić je objasnio da će podjela pomoći početi u ponedjeljak, 22. avgusta, preko mjesnih odbora, a da je planirano da predstavnici Udruženja obiđu bolesne i nepokretne članove i da im, uz novčanu pomoć, uruče i paket sa namirnicama, vrijedan 20 KM.\n“Akcija će trajati do 30. avgusta i tada je prekidamo jer ne želimo da se ovo protumači kao neka vrsta predizborne aktivnosti. Ukoliko se ukaže potreba za još ovakvih akcija, a vjerovatno je da hoće, organizovaćemo ih poslije izbora”, rekao je Golić.\nPo kriterijumima Udruženja, pravo na jednokratnu novčanu pomoć mogu da ostvare penzioneri sa najnižim primanjima, lošeg zdravstvenog i materijalnog stanja, odnosno penzioneri iz boračkih porodica.\nPrethodni članakUhvaćen u krađi šume\nNaredni članakEdukacija građana o zaštiti od porodičnog nasilja


Pred Srbijom ispunjavanje ekoloških obaveza u energetici - EU Konvent\nHome Uncategorized Pred Srbijom ispunjavanje ekoloških obaveza u energetici\nPred Srbijom ispunjavanje ekoloških obaveza u energetici\nSrbiju u naredne tri do četiri godine očekuje ispunjavanje obaveza iz Ugovora o Energetskoj zajednici koje se odnose na životnu sredinu u domenu energetike, rečeno je 4. decembra na skupu o usaglašavanju sektora energetike sa propisima EU i Energetskom zajednicom. U vreme kada je taj ugovor sklopljen, 2006. godine, rokovi za neke obaveze, poput 2018. godine delovali su kao „udoban rok“, ali je usledio period neizvesnosti tokom koga nije bilo dovoljno ulaganja u energetiku. Srbija mora da se uskladi u oblasti energetike sa četiri direktive EU o životnoj sredini, a smanjila je nivo sumpora u gorivima, što je jedno vreme bio predmet spora sa Energetskom zajednicom, rečeno je na skupu.\nStručnjak za energetiku Aleksandar Kovačević rekao je da, pošto „najdalja obaveza“ dolazi na red 2018. godine, tokom mandata sadašnje Vlade Srbije „treba da se dese krupni događaji“, u smislu investicija i promene stanja na terenu, ako se želi da ispune obaveze iz Ugovora o Energetskoj zajednici.\n„Sve što nije urađeno do sada treba uraditi u naredne tri godine“, rekao je Kovačević na skupu o usaglašavanju sektora energetike sa EU i Energetskom zajednicom koji su organizovali Nacionalni konvent o EU i Centar za ekologiju i održivi razvoj (CEKOR).\nOn je dodao da je u jako kratkom periodu „neophodno napraviti dramatičan zaokret“ u energetskoj politici, uključujući poboljšanje „pravne izvesnosti za investitore“.\nKovačević je ocenio da je Ugovor o Energetskoj zajednici pružio Srbiji priliku da se primeni napredno zakonodavstvo u oblasti energetike, ali da ona nije iskoristila tu priliku.\nStručnjak za zaštitu životne sredine u Sekretarijatu Energetske zajednice Peter Vajda rekao je na skupu da je, kada je ugovor o toj organizaciji potpisivan 2006. godine, 2018. godina kao rok za neke obaveze delovala kao „udoban rok“.\nOn je dodao da je, međutim, usledio period neizvesnosti koji nije omogućio dovoljna ulaganja i istakao da Energetska zajednica želi da se bavi i tim problemom.\nNa skupu je rečeno da je tokom skrininga za poglavlja energetike i životne sredine (15 i 27) Srbija postavila pitanje da li će se rokovi dogovoreni u okviru Energetske zajednice tretirati kao prelazni rokovi za usklađivanje na tom planu.\nTada je rečeno da, kada se u procesu pregovora dođe do pitanja rokova, Srbija može da traži da to budu prelazni rokovi ili da, ako smatra da nisu adekvatni, iznese argumente za njihovo pomeranje.\nČetiri direktive EU\nVajda je podsetio da obaveze Srbije podrazumevaju usklađivanje sa četiri evropske direktive u oblasti životne sredine, uključujući direktivu o proceni uticaja na životnu sredinu koja se primenjuje od 2006. godine.\nOn je naveo da prema toj direktivi obavezna izrada procene za energetska postrojenja iznad 300 megavata (MW), da je za manja postrojenja predviđeno da se te analize rade od slučaja od slučaja, dok je praksa u članicama da su analize obavezne za sva postrojenja iznad 50W. Te analize, kako je rekao, moraju da sadrže opisa mera i tehnologija koje će se primeniti, ali i alternatina rešenja, poput druge lokacije i slično.\nTu su i direktiva o smanjenju sumpora u tečnim gorivima – mazutu i industrijskim gorivima koja se primenjuje od 2012. i direktiva o velikim ložištima koja uvodi ograničenja za termoelektrane a treba da se primeni 2018. godine.\nVajda je rekao da je Srbija smanjila procenat sumpora u gorivima koji je prema direktivi ograničen na 1%, podsetivši da je ranije Energetska zajednica protiv Srbije pokrenula proceduru zbog neispunjavanja te obaveze.\nPotpisnice Ugovora o Energetskoj zajednici takođe treba da primene i deo direktive o zaštiti divljih ptica pri izgradnji energetskih postrojenja, kao i da poštuju Protokol iz Kjota i direktivu o sprečavanju i kontroli zagađenja.\nKakva je strategija potrebna\nKovačević je rekao da strategija razvoja energetike posle 2015. treba da definiše srednji period od tri do pet godina tokom koga bi se ispunile preuzete obaveze i duži rok u okviru koga bi težište bilo na privrednom i društvenom razvoju.\nOn je istakao da strategija mora biti bazirana na informacijama zbog čega je neophodno urediti institucije koje prikupljaju podatke, navodeći da Republički zavod za statistiku podređen Vladi Srbije čije delovanje prati. Naglasio je da je nužno i uključivanje javnosti u izradu strategije bez obzira da li je neinformisana i neobrazovana.\nBiljana Ramić iz Ministarstva rudarstva i energetike podsetila je da je Srbija pripremila nacrt Strategija razvoja energetike do 2025. sa projekcijama do 2030. čije je težište na tri prioriteta – povećanje energetske bezbednosti, razvoj tržišta i održivi razvoj sa smanjenjem finalne potrošnje.\nOn je navela da bi Vlada uskoro trebalo da ponovo usvoji tu strategiju pošto je vraćena iz skupštinske procedure zbog izbora tokom ove godine.\nKoordinator za energetiku i transport u CEKOR-u Zvezdan Kalmar je zamerio to što u nacrt strategiji nije uključeno pitanje „dekarbonizacija“, odnosno smanjenje korišćenja fosilnih goriva.


REZIDENCIJE HOTELA THE CHEDI\nMasterplanom projekta Luštica Bay predviđena je izgradnja sedam hotela, od internacionalnih brendova sa pet zvjezdica, do manjih butik hotela. Hotelski kondominijumi dostupni su u sklopu hotela The Chedi Luštica Bay, prvom od naših sedam planiranih hotela.\nThe Chedi Luštica Bay, hotel sa pet zvezdica, nalazi se na prvoj liniji kod glavne marine. Hotel će raspolagati sa ukupno 110 ekskluzivnih soba, uključujući studio apartmane, stanove i penthause, od kojih će svaka imati nesmetan pogled na otvoreno more, uz prednost neposredne blizine plaže. Život ovdje neuporediv je sa bilo kojom drugom lokacijom, a dodatnu prednost čini profesionalna usluga i ostale pogodnosti hotela sa pet zvjezdica.\nDOSTUPNI HOTELSKI KONDIMINIJUMI\nU hotelu se nalazi 55 hotelskih kondominijuma, veličine 44m2. Kompletno opremljeni, oni u potpunosti odslikavaju ambijent hotela sa pet zvjezdica, a sa svih balkona pružaju se panoramske vizure prema otvorenom moru. Osim kondominijuma, u ponudi hotela su još četiri apartmana od 100m2 i jedan ekskluzivni penthaus veličine 145m2.\nPREDNOSTI INVESTICIJE U HOTELSKE KONDIMINIJUME\nSiguran prihod od izdavanja\nEkskluzivni rental program\nGarantovani pogled na more\nNajmodernije pogodnosti u privatnosti sopstvenog doma\nSavršeno dizajniran životni prostor\nDa biste se raspitali o dostupnosti The Chedi rezidencija u ponudi, ljubazno vas molimo da nas pozovete,


Održan okrugli sto „Unapređenje politika pristupačnosti i izgradnja društva za sve“ Održan okrugli sto „Unapređenje politika pristupačnosti i izgradnja društva za sve“\nU okviru projekta „EU za pristupačne javne ustanove“, koji finansira Evropska unija, organizovan je okrugli sto „Unapređenje politika pristupačnosti i izgradnja društva za sve“ koji je okupio brojne predstavnike nacionalnih institucija i donosioce odluka na lokalnom nivou. Događaj je posvećen temama koje se tiču politika pristupačnosti i unapređenju položaja osoba sa invaliditetom, procesima izgradnje inkluzivnog društva i izazovima sa kojima se lokalne samouprave suočavaju u primeni koncepta pristupačnosti.\nZamenica šefa Delegacije Evropske unije u Republici Srbiji, Mateja Norčič Štamcar, istakla je da je EU donirala Srbiji više od 6 miliona evra direktne pomoći samo za osobe sa invaliditetom u različitim oblastima: „Svi ljudi imaju pravo da jednako uživaju u zajednici. Razne ustanove, parkovi, prodavnice i drugi javni prostori moraju da budu fizički pristupačni, kao i da svim građanima nude jednak i nediskriminatoran pristup različitim uslugama. Jedna od glavnih preokupacija osoba sa fizičkim invaliditetom jeste socijalna isključenost.“\nMinistarka državne uprave i lokalne samouprave, Marija Obradović, istakla je da veliki broj građana i građanki u Srbiji živi u okruženju koje nije dovoljno pristupačno i tu se ne misli samo na osobe sa invaliditetom, već i na starije osobe, roditelje sa decom i trudnice: „Zadatak svih nas u lokalnim samoupravama je da ove izazove prevaziđemo i obezbedimo pristupačnost javnih objekata, usluga lokalnih administracija i javnog prevoza.“\nOkrugli sto poslužio je kao platforma za ukazivanje na dobre prakse za primenu i kontrolu primene mera pristupačnosti na zgradama javnih ustanova, vodeći računa o propisima u Republici Srbiji, ali i relevantnim međunarodnim dokumentima i praksi EU.\n„Kroz ovu inicijativu ćemo u jednom delu javnih ustanova obezbediti adekvatniju pristupačnost u skladu sa najvišim evropskim standardima i iskreno se nadam da će ovaj projekat poslužiti kao primer dobre prakse za dalje podizanja svesti o ovoj važnoj temi“, kazao je Tomislav Momirović, ministar građevinarstva, saobraćaja i infrastrukture.\nProjekat „EU za pristupačne javne ustanove“, koji finansira Evropska unija, ima za cilj da unapredi znanja, veštine i podigne svest lokalnih samouprava, organizacija civilnog društva i inženjera o značaju unapređenja pristupačnosti javnih ustanova za osobe sa invaliditetom i ograničenom pokretljivošću. U okviru ovog projekta, izdata je publikacija „Vodič kroz pristupačnost za lokalne samouprave, NVO i inženjere“.


Gde pronaći dobar smeštaj u Beogradu u 2019. godini - Gde\nPoslednjih godina Beograd se sve bolje i bolje pozicionira na turističkim mapama, pa tako mnogi turisti iz celog sveta, ali i iz unutrašnjosti naše zemlje, rado dolaze u prestonicu Srbije. I to ne samo zbog dobrog noćnog života po kojem je Beograd već godinama unazad prepoznatljiv, već i zbog brojnih drugih turističkih atrakcija koje tu postoje. Smeštaj koji Beograd može da ponudi svojim posetiocima može biti u vidu hotela, motela, apratmana, a navedeni smeštajni objekti razlikuju se po kvadraturi, opremljenosti i udaljenosti od centra grada.\nKod brojnih turista koji posećuju srpsku prestonicu sve su popularniji takozvani apartmani na dan. Smeštaj u nekom od apartmana na dan u Beogradu nudi niz pogodnosti za sve tipove turista – od poslovnih ljudi kojima su potrebni mir i izolacija nakon napornih sastanaka, preko omladine koja želi da proputuje sve gradove Evrope i sveta, pa sve do porodičnih ljudi, kojima mogućnost upotrebe kuhinje predstavlja veliku olakšicu u ekonomskom smislu.\nBeograd ima velike kapacitete za smeštaj turista u hotelima i apartmanima tokom cele godine. Iznajmljivanje apartmanskog smeštaja je jedan od načina da vašu posetu Beogradu učinite što prijatnijom, a tome značajno doprinosi i laka rezervacija apartmana u centru grada. Takođe, smeštaj u apartmanima u Beogradu je uglavnom jeftiniji od smeštaja u hotelima, pa u zavisnosti od svojih mogućnosti najbolje je da se opredelite za ono što vam najviše odgovara.\n#Vračar – elitni centar grada\nVračar je najmanja, a ujedno i najgušće naseljena opština u Beogradu. Vračar se nalazi u samom centru Beogradu, pa i ne čudi što toliko veliki broj ljudi želi da stanuje ili boravi tu. Na Vračaru postoji veliki broj hotela, motela, hostela, kao i apartmana. Svi koji se odluče za smeštaj u ovom delu grada mogu biti sigurni da će im sve biti na dohvat ruke i to ne samo zbog toga što sa Vrčara brzo i lako možete stići do bilo kog drugog dela grada, već i zbog činjenice da se na samom Vračaru nalazi gotovo sve što vam je potrebno.\nU ovom delu grada nalaze se: Hram Svetog Save, Narodna biblioteka, Muzej Nikole Tesle, Prirodnjački muzej, četiri pozorišta, nekoliko srednjih i osnovnih škola, Stomatološki fakultet, Sportski centar Vračar, pijaca, Trg Slavija sa fontanom, veliki broj kafića, restorana, ali i starih beogradskih kafana. Vrčar je urbano, elitno naselje, ali u kojoj se itekako oseća stari beogradski duh. Svim posetiocima Beograda, Vračar se propručuje kao spoj tradicionalnog i modernog, što mu svakako daje autentični šarm.\n#Novi Beograd – najveća i najsadržajnija opština\nNovi Beograd je beogradska opština koja se nalazi na levoj obali Save, a sa “starim” Beogradom povezana je sa šest mostova. Celokupna opština je izgrađena u drugoj polovini 20. veka i kao takva predstavlja urbanu i modernu sredinu za život i boravak. Novi Beograd u svojoj ponudi smeštajnih kapaciteta nudi veliki broj luksuznih hotela, neki od njih su sa pet zvezdica, ali i znatno veliki broj apartmana, koji se mogu iznajmiti na dan ili na duže, kao i elitna stambena naselja.\nNovi Beograd deluje kao grad za sebe, a svemu tome značajno doprinosi veliki broj institucija i značajnih građevina koje se nalaze u ovom delu grada: Sava centar, Beogradska Arena, Hala sportova, sedište Naftne industrije Srbije, Studentski grad, brojni univerziteti, akademije, srednje i osnovne škole, muzeji i verski objekti.\nOno što takođe može biti primamljivo turistima da se opredele za boravak na Novom Beogradu jeste bogati noćni život, pre svega duž obala Save i Dunava u vidu klubova i splavova.\n#Savski venac – omiljeni deo grad za boravak turista\nOpština Savski venac je jedna od najstarijih beogradskih opština, a ujedno saobraćajno, poslovno i turističko središte Beograda. Savski venac predstavlja jednu od najposećenijih opština, a to i ne čudi ako uzmemo u obzir da se tu nalazi desetak hotela, nekoliko hostela i motela, ali i veliki broj restorana i drugih ugostiteljskih objekata.\nZanimljivo je da se po broju turista koji borave u Beogradu tokom godine, Savski venac nalazi na prvom mestu kada je broj prenoćišta u pitanju. U ovoj opštini nalazi se veliki broj kulturno-istorijskih spomenika, objekata sakralne arhitekture, zdravstvenih ustanova, obrazovnih institucija, sportskih objekata, ali i najboljih co-working prostora.\n#Voždovac – turistički atraktivna lokacija\nVoždovac je jedna od najvećih i najnaseljenijih beogradskih opština. Voždovac u svojoj ponudi ima veliki broj hotela i apartmana, koji mogu biti primamljivi turistima jer nisu u samom centru gde je gradska vreva i sve užurbano, ali opet su dovoljno blizu svim dešavanjima i atraktivnim lokalitetima. Voždovac je odlično mesto za sve posetioce Beograda bilo da su stariji ili mlađi i bilo da u Beograd dolaze turistički ili poslovno.\nMeđutim, i sama teritorija opštine Voždovac ima značajne turističke potencijale, među kojima su najznačajniji kompleks planine Avala sa Spomenikom Neznanom junaku, brojna prirodna i veštačka jezera, a na širem području Avale, jedine beogradske planine, nalaze se i podavalske termalne vode. Na opštini Voždovac nalaze se još i Banjička šuma, kao i nekoliko parkova kao što su Park Šumice, Park Jajinci, Topovske šupe…\nTuristi koji odluče da posete srpsku prestonicu tokom 2019. godine na raspolaganju se nalazi veliki broj smeštajnih kapaciteta i ne treba da brinu da li će pronaći adekvatan smeštaj za sebe. Turistička organizacija Beograda već godina radi odličan posao pa i ne treba da čudi podatak da se veliki broj turista koji su već posetili grad, vraća u srpsku prestonicu.


source.ba | BIHAMK: Savjetujemo na oprez zbog mokrih puteva i odrona\nJutarnja magla mjestimično smanjuje vidljivost u kotlinama i uz riječne tokove, pa se vozači pozivaju na pojačan oprez.\nMinistarstvo saobraćaja KS odobrilo produženje privremene izmjene saobraćaja\nObustavljen saobraćaj na magistralnom putu Bradina-Konjic\nNormaliziran saobraćaj na magistralnom putu Prijedor - Bosanski Novi\nTokom dana bit će omogućen dvosmjerni promet kroz tunel Crnaja\nPutevi su pretežno mokri ili vlažni ovog jutra, a pažnja se skreće i na moguće sitnije odrone zemlje ili kamenja. Zbog radova na mostu (M06) na dionici autoputa A-1 Sarajevo sjever-Podlugovi, saobraća se dvosmjerno, suprotnom trakom od zone radova.\nU toku su radovi u tunelu Crnaja na dionici Konjic-Jablanica, gdje se tokom dana saobraća naizmjenično, jednom trakom, dok se u noćnim satima (23-04.30 sati) saobraćaj kroz tunel obustavlja.\nOd ostalih puteva s aktuelnim radovima izdvajaju se putevi: Doboj-Rudanka, Tarčin-Konjic (Donja Raštelica), Stolac-Hutovo (mjesto Cerovica), Posušje-Tomislavgrad (naselje Čitluk) i Banovići-Ribnica (na izlazu iz Banovića), kao i raskrsnicu magistralnih puteva u Bosanskom Petrovcu. Zbog brojnih odrona i opasnosti od klizišta na magistralnom putu Brod na Drini-GP Hum/Šćepan Polje putnička vozila saobraćaju otežano, dok je za teretna vozila obustavljen saobraćaj.\nNa graničnim prijelazima u BiH zadržavanja nisu duža od 30 minuta, saopćeno je iz IC BiHAMK-a.


Zabrinjava neuredjeni protok imigranata preko Balkana\nPredsednik Evropskog parlamenta Martin Šulc izjavio je danas u Briselu na početku susreta vodja Evropske unije da “veoma zabrinjava neuredjen protok imigranata duž zapadnobalkanskog puta” i da to zahteva hitne mere.\nŠulc je u izlaganju na sastanku šefova država ili vlada EU istakao da se Grčkoj mora obezbediti pomoć za potpuni nadzor granice s Makedonijom, kao i da dodatna podrška Skoplju mora biti usaglašena u ravni cele Unije.\n“Proleće dolazi, a neke zemlje EU i dalje propuštaju preko svoje teritorije državljane trećih zemalja koji misle da imaju pravo da izaberu u kojoj će državi zatražiti azil”, primetio je ccelnik EP i podvukao da ne postoje “tranzitne zemlje EU”.\nŠulc je takodje stavio do znanja da “zatvaranje granica neće rešiti ništa, već preti da zaoštri krizu račvanjem puteva imigranata”.\nPredsednik EP je upozorio da Turska, uprkos nekim zakonskim merama, ništa nije učinila da se sprovede zajednički plan sa EU o zauzdavanju navale imigranata na Evropu.\nEU je Turskoj odobrila tri milijarde evra za zbrinjavanje više od dva miliona sirijskih izbeglica na turskoj teritoriji, ali dosad vlasti u Ankari nisu zaustavile, niti razbile mreže organizovanog kriminala koje iz Turske neometano prebacuju imigrante na grčka ostrva, a to znači preko spoljnih granica EU.\nŠulc je primetio da ni dogovor s Grčkom ne deluje i naglasio da se “sa sve većom zabrinutošću uočava umnožavanje vojnih aktivnosti na kurdskim teritorijama”.\nPredsednik parlamenta EU naglasio je da se mora izdejstvovati solidarnost svih članica EU kad je reč o preraspodeli već pristiglih izbeglica u Grčku i Italiju i predočio da ne samo vlade već i 87 odsto gradjana Unije smatra da se moraju zaštiti spoljne granice.\nŠulc je naglasio da se mora uspostaviti jedinstven sistem azila u EU i dodao da se nikako ne sme “ohrabrivati uspostavljanje modela sticanja zamašne dobiti koji neke treće zemlje misle da su isposlovale da bi prihvatile vraćanje njihovih državljana” koji ne dobiju azil u EU.\nOn se založio za to da se “uhvati u koštac sa imigracionom krizom koja pogadja šengenski prostor” tako što će EU pomoći Grčkoj da u roku od tri meseca otkloni ustanovljene velike manjkavosti i sprovede na delu 50 preporuka Evropske komisije da bi se zaštitile spoljnje šengenske granice.\nA za to je, po njegovim rečima, nužno da blagovremeno bude ustrojena i na grčko-tursku granicu postavljena snažna evropska obalska straža.


DVV Bosnia and Herzegovina / Projekti / 2019\nIzgradnja i jačanje kapaciteta za obrazovanje odraslih\nAktivnostima su obuhvaćene četiri administrativne jedinice Federacije BiH (Unsko-sanski kanton, Zeničko-dobojski kanton, Bosansko-podrinjski kanton Goražde i Kanton Sarajevo), zatim Brčko Distrikt i entitet Republika Srpska. Glavne ciljne grupe čine: zaposlenici ministarstava obrazovanja zaduženi za poslove obrazovanja odraslih te predstavnici organizatora obrazovanja odraslih.\nOkrugli stolovi o obrazovanju odraslih\nU saradnji sa institucijama nadležnim za oblast obrazovanja odraslih, DVV International – Ured za Bosnu i Hercegovinu je u 2019. godini organizovao ciklus od sedam okruglih stolova o obrazovanju odraslih na području ovih administrativnih jedinica.\nU saradnji sa partnerskom organizacijom „Udruženje za lokalne razvojne inicijative – ALDI“ Goražde DVV International Ured za Bosnu i Hercegovinu implementira projekat „Skill Accelerator – Razvoj digitalnih i „soft skills“ za trenutno i buduće tržište rada“.\nStručni programi obrazovanja odraslih u Bosansko-podrinjskom kantonu Goražde\nObzirom da je na području Bosansko-podrinjskog kantona Goražde razvijena tehnologija za proizvodnju i obradu alata, utvrđeno je da je neophodno razviti programe i organizovati obuke uposlenika za upotrebu specijaliziranih računarskih programa. Stoga JU Srednja stručna škola "Džemal Bijedić" Goražde i DVV International - Ured za BiH u 2019. godini realizuju projekat "Povećanje kompetencija uposlenika kompanija sa područja Bosansko-podrinjskog kantona Goražde".


RTCG - Radio Televizija Crne Gore - Nacionalni javni servis :: Turizam i ekologija :: Zabrinuti za Lim, pisali Briselu\nNVO EUROMOST 15. 10. 2018. 14:52 >> 14:46 2\nZabrinuti za Lim, pisali Briselu\nNevladina organizacija ”Euromost“ uputila je otvoreno pismo evropskom komesaru za životnu sredinu Karmenu Veli i šefu Delegacije EU u Crnoj Gori, Aivu Oravu, u kojem navode da su zabrinuti zbog konstantnog zagađivanja rijeke Lim.\nKako stoji u pismu te NVO kanalizacionim cijevima fekalni i drugi otpadi idu direktno u Lim, kao i otpadi iz klanica i živinarskih farmi.\nEvropske zvaničnike su obavijestili da se, kako navode, vrši nelegalna eksploatacija šljunka, što dozvoljava i Uprava za vode.\n“Voda iz Lima nekontrolisano se koristi za navodnjavanje poljoprivrednih površina, što ne smije da se čini, jer se na taj način otrovi prenose na biljke”, poručuju iz Euromosta.\nNavode i da se posljednjih godina napadaju i pritoke Lima, na kojim se grade minihidroelektrane (MHE), zbog čega je rijeka do sada na najnižem vodostaju, pa pored svih otpada i fekalija može doći i do zaraznih bolesti.\n“Obavijestili smo ih da se Ministarstvo održivog razvoja i turizma, kao i Agencija za zaštitu životne sredine, još nijednom nijesu potrudile, da sačuvaju rijeku, da je valorizuju i pretvore u turistički potencijal”, poručuju iz Euromosta.\nEuromost navodi i da lokalna komunalna policija ne sprovodi zakon, a kako dodaju razne inspekcije prebacuju odgovornost jedni na druge.\n“Obavijestili smo ih da nismo zadovoljni ni dinamikom izgradnje kolektora za prečišćavanje otpadnih voda u Bijelom Polju, koje odlaze u ovu rijeku, iako je Opština još u martu 2012. godine potpisala finansijski sporazum sa predstavnicima Delegacije EU za bespovratna sredstva od pet miliona eura, za izgradnju kolektora”, poručuju iz Euromosta.\nNavode i da će organizacije iz Crne Gore, Srbije i BiH iz opština kroz koje prolazi rijeka Lim, nastaviti zajedničku borbu da zaštite te rijeku.\n“Očekujemo, da se opštine kroz koje prolazi Lim, kao i tri države, više uključe da bi zajedno zaštitili ovu rijeku. Dok se Lim ne zaštiti, ne možemo govoriti ni o otvaranju poglavlja 27”, poručio je Amel Kurbegović, koordinator zajedničke koalicije organizacija iz tri države.\nCrnu Goru će napustiti 10 hiljada građana\n12. 06. 2019. 14\nIz fabrike u centru BP ponovo kulja dim\nBlokada računa opština ugroziće zaposlene\nNovinarima na sjeveru ugrožena bezbjednost


Tanjug 12. septembra 2019. 07:49\nU video snimku koji je objavila ova militantna grupa, Al Zavahri (68) je kritikovao i „povratnike“ iz džihada, obraćajući se onima koji su u zatvoru promenili pogled na napad 11. septembra smatrajući ga sada neprihvatljivim zbog stradanja civila.\n„Ako želite da se džihad fokusira samo na vojne mete, američka vojska je prisutna širom sveta, od istoka do zapada. Vaše države su pune američkih baza, i svim tim nevernicima i korupcijom koju šire“, rekao je u snimku Al Zavahri, preneo je AP.\n„Džihad fokusira samo na vojne mete, američka vojska je prisutna širom sveta, od istoka do zapada. Vaše države su pune američkih baza, i svim tim nevernicima i korupcijom koju šire“,


Kreiranje javnih politika na nivou EU – Politikon Network\nNa Pravnom fakultetu Univerziteta Crne Gore, u petak, 19. maja 2017. godine, u sklopu Škole međunarodnog prava i diplomatije u organizaciji studentskog udruženja Adamas, izvršna direktorka Politikon mreže Jovana Marović održala je predavanje na temu ,,Uloga državnih i nedržavnih aktera u kreiranju politika na nivou EU”. Jovana je na samom početku predstavila studentima osnovnu ideju, pravnu prirodu i strukturu Evropske unije, kao i ciljeve njenog formiranja.\nTokom predavanja, glavni akcenat je stavljen na zakonodavne procedure, procese donošenja odluka i aktere na nivou Evropske unije. Izlaganje o institucijama Evropske unije pomoglo je studentima da bolje razumiju ulogu Savjeta, Evropskog parlamenta, Evropske komisije i drugih institucija o kojima su imali priliku da slušaju svakodnevno u medijima i na društvenim mrežama. Veliko interesovanje probudila je i prezentacija posvećena ulozi političkih partija i Evropskog parlamenta u EU integraciji, putem koje su se studenti bliže upoznali sa aktivnostima političkih partija u procesu integracije, te na praktičnim primjerima spoznali značaj partija i parlamenta koji predstavljaju važne aktere u ovom procesu. Jovana se u svom izlaganju osvrnula i na rad nevladinog sektora i civilnog društva uopšte. Studenti su uvidjeli da, pored zvanične vlasti i političkih partija, postoje i drugi mehanizmi za unapređenje procesa integracije. Takođe, studenti su imali priliku i da nauče razliku između nevladinih i think tank organizacija, ali i da razumiju djelatnost i značaj think tank organizacija u rješavanju različitih društvenih problema.\nTekst je preuzet sa Facebook stranice studentske organizacije Adamas.


Na današnji dan, 12. septembar - National Geographic Srbija\nNa današnji dan 1916. godine na Kajmakčalanu, u Prvom svetskom ratu, otpočela je ofanziva srpske protiv bugarske i nemačke vojske.\nBitka je vođena između 12. i 30. septembra 1916. godine, kada je prva srpska armija uz velike gubitke uspela da zauzme vrh Sveti Ilija na visini od 2.524 metara, odgurujući Bugare prema Mariovu, gde je potom postavljena nova linija odbrane. Između 26. i 30. septembra vrh je više puta bio zauziman dok ga srpska vojska nije zauzela 30. septembra. Srbi su imali velike gubitke od oko 5.000 ljudi uglavnom od bugarske artiljerije.\nBugari su se toliko zaneli borbom da nisu razmotrili da uspotave dodatne odbrambene položaje iza utvrđenih grebena. Nakon pobede Srba, bugarski generalštab nije uspeo da na vreme da naređenje za povlačenje. Nakon primanja tog naređenja nisu imali zaklone pri povlačenju, tako da su dodatno izgubili oružje, opremu i ljudstvo.\nSa strateškog aspekta bitka nije imala veći značaj za saveznike zbog zime koja je ubrzo došla i onemogućila svako veće pomeranje trupa.


SDP poziva na privremenu obustavu nastave u HNŽ – Dnevni list\nU Crnoj Gori još 13 zaraženih; zatvorenici donirali novac za borbu protiv virusa\nSDP poziva na privremenu obustavu nastave u HNŽ\nveljača 25, 2020 Dnevni list 0 Comments\nU školama i predškolskim ustanovama na području Hercegovačko-neretvanske županije od prošlog tjedna očigledno evidentan povećan broj izostanaka učenika i djece zbog simptoma sezonske gripe (gripe B), kaže se u priopćenju Županijskog odbora SDP BiH HNŽ.\nU cilju zaštite učesnika nastavnog procesa i prevencije virusa gripe SDP poziva ministarstvo obrazovanja da obustavi nastavni proces na dva tjedna. Iz ove stranke ističu’ da je očigledno kako se nalazimo u periodu ozbiljne epidemije sezonske gripe koja će ionako značajan broj djece ostaviti silom prilika izvan nastavnog procesa’.\nNaglašavaju da se radi o situaciji kada su puno važniji suštinski potezi od formalnih u kojem se politika isključivo vodi kalendarom nastavno naučnog procesa što je u ovom momentu manje relevantno naspram zdravlja djece i nastavnika.\n← Radončić: Osigurati bolje uslove za rad i materijalni položaj policajaca\nZvizdić o koronavirusu: Moramo djelovati potpuno integralno, organizirano →\nNa magistralnom putu Zenica-Nemila kroz tunel Vranduk jutros oko sedam sati saobraćaj je bio potpuno obustavljen zbog zapaljenog teretnog vozila,\nU Crnoj Gori još 13 zaraženih;…\nTurska uvela “dobrovoljn…\nPotpuna obustava saobraćaja na…\nKorona virusom u SAD-u zaražen…\nŠefica MFF-a: Svijet je sada u…


RTS :: Manastir koji odoleva vremenu\nDruštvo Manastir koji odoleva vremenu\npetak, 13. nov 2015, 08:00 -> 09:05\nManastir koji odoleva vremenu\nU selu Zastup kod Prijepolja završena su preliminarna istraživanja i raščišćavanja lokaliteta na kome su nedavno na prostoru od oko 250 kvadratnih metara pronađeni ostaci srednjovekovnog manastira Sveti Nikola. Prema istorijskim podacima, manastir je jedan od tri s tog prostora i jedini u Polimlju koji nije pljačkan, rušen ili spaljivan.\nU kanjonu Lima, skriven od slučajnih prolaznika ali i istoričara koji su decenijama tragali za njim, pronađeni su i za arheološka istraživanja pripremljeni ostaci manastira Sveti Nikola, koji kako se pretpostavlja potiče s kraja 13. ili početka 14. veka.\n"Imate jednu neverovatnu sliku jedne srednjovekovne crkve koja se u izvorima u 16. veku pominje kao crkva u Zastupu koja je prosto zidana. I umesto jednog konaka videli smo da ima dva konaka, trpezariju, zvonik, jedna pomoćna prostorija, i sve je to opasano ogradnim zidom", objašnjava direktor Muzeja Prijepolje i direktor radova Slavoljub Pušica.\nIako na samo nekoliko stotina metara od ranije pronađenih ostataka velikog manastira u Zastupu, za ovaj lokalitet znali su i radove na imanju koje je u njihovom vlasništvu duže od jednog veka dozvolili, potomci porodice Mušić.\n"To smo mi uvek čuvali, da nikad ništa ne bi dohvatili ili nešto otuđili. Naši su stari ovde u ovom objektu, moj deda, ja se sećam i otac, palili na neki praznik sveće", priseća se Ćemal Mušić.\nNa osnovu dosadašnjih istraživanja tokom kojih su već na površini pronađeni fragmenti fresaka i keramike, predpostavlja se da je ovaj manastirski kompleks najstariji na lokalitetu u Zastupu, ali i od većine okolnih manastira u Srednjem Polimlju.\n"Po narodnom predanju, manastir posvećen Svetom Arhangelu Mihailu, zajedno sa manastirom Svetom Nikolaja veoma je bitan zato što je on zastupao sve manastire iz limske doline u Pećkoj Patrijaršiji gde se nalazi i manastir Kumanica", ističe Otac Nikolaj, iguman manastira Kumanica na Limu.\nSlavoljub Pušica navodi da će se na tom lokalitetu nakon istraživanja znati šta se događalo krajem 13. i početkom 14. veka.\nUz projekat koji priprema Muzej u Prijepolju, iduće godine počinju arheološka radovi na istraživanju lokaliteta koji je osim u istorijskim zapisima, dugo bio skriven i nedostupan stručnj javnosti.


Guterres: Vraćanje učenika u škole je prioritet | B1 TV\nGuterres: Vraćanje učenika u škole je prioritet\nVraćanje učenika u školske klupe treba da bude glavni prioritet jer je svijet suočen sa generacijskom katastrofom usljed zatvaranja škola zbog pandemije virusa korona, izjavio je generalni sekretar UN Antonio Guterres.\nGuterres je rekao da su pomenuti brojevi dodati na već 250 miliona djece koja nisu bila u školi prije pandemije, a tek četvrtina učenika srednjih škola u zemljama u razvoju završilo je školovanje sa osnovnim vještinama.\n“Sada smo suočeni sa generacijskom katastrofom koja bi mogla da protraći neopisiv ljudski potencijal, da ugrozi decenije napretka i pogorša usađenu nejednakost”, istakao je Guterres u obraćanju putem video-linka u okviru pokrenute kampanje UN “Spasimo našu budućnost”.\nPrema riječima Guterresa, kada se stavi pod kontrolu lokalno prenošenje koronavirusa, prvi prioritet je da se učenici vrate u škole, a konsultacije sa roditeljima, njegovateljima, nastavnicima i mladima su ključne. (RTVSlon)\nPrethodni članakEmisija Lokalno: Proći će korona (Edin i Inzira)\nNaredni članakNjemački poslodavci u panici: Trebaju nam radnici sa zapadnog Balkana


U Srbiji i dalje postoji rodna diskriminacija - Studio B\nU Srbiji i dalje postoji rodna diskriminacija i otpor da se žene u punoj meri uključe u sve društvene, ekonomske i političke tokove, ali država je odlučna da to promeni i jedan od koraka je i novi zakon o rodnoj ravnopravnosti koji bi trebalo da bude usvojen ove godine.\nPredsednica parlamenta Maja Gojković rekla nam je da se Srbija, prema istraživanju Svetske banke „Žene, biznis i pravo“, nalazi na 18. mestu u konkurenciji 188 zemalja sveta, kao najbolje rangirana država u regionu i ispred mnogih zemalja članica EU.\nIstraživanje, koje konstatuje da ženama širom sveta pripada samo tri četvrtine prava koje dobijaju muškarci, čime se ograničavaju njihove sposobnosti da dobiju odgovarajuće zaposlenje i pokrenu svoj posao, pozicionira Srbiju na dobro mesto, ali to nije razlog da se ne čini još više na tom polju – rekla je Gojkovićeva.\nNavodeći da je država preuzela obavezu da u potpunosti usvoji pravne tekovine EU po tom pitanju, Gojković je istakla da je neophodno nastaviti rad na suzbijanju diskriminacije na tržištu rada i stvaranju uslova za ekonomsku nezavisnost žena, smanjenju platnog jaza, borbi protiv nasilja nad ženama, kao i promovisanju jednakosti žena i muškaraca u oblasti donošenja odluka.\n„Srbija je uvek poštovala ženska prava“\nMinistarka za evropske integracije Jadranka Joksimović rekla nam je da Srbija nikada nije kaskala u pogledu političkih, ženskih i građanskih prava koja su osvajana i postizana u Evropi i da nema čega da se postidi, već samo može da ide napred.\nOna je navela da ne misli da je renesansa, o kojoj govore sa najviših mesta u Evropi, najbolji pristup za transformaciju društva kada je u pitanju rodna ravnopravnost, jer iz prošlosti nema mnogo toga što bi donelo pozitivne promene, već se moraju stvarati nove prakse.\nVerujem da ćemo svake godine dostizati sve veći standard u ovoj razvojnoj oblasti – istakla je Joksimović.\nEvropa je ženskog roda – istakla je Joksimović.\nNije borba za ženska prava bila samo borba za prava jednog roda, već svakog pojedinca u svetu – rekla je Joksimović.\nOna smatra da su kampanje „On za Nju“ prevaziđene i da je takav pristup, po kojem muškarac delegira ženi određena prava, prevaziđen.\nMislim da je mnogo pitanja pred Evropom, koja želi da postigne socijalnu koheziju jer moramo da menjamo način percipiranja ravnopravnosti, da ravnopravnost posmatramo ravnopravno, ne kao delegiranje prava koje nam muški rod daje – istakla je Joksimović.\nSve vrste mizoginije i mizogenih pristupaka, koje se dešavaju svuda, ne samo u Srbiji, mora svakog dana javno da se osude, jer sve polazi od reči. Od reči do loših akcija je mali put, javni govor znači veliku odgovornost – istakla je Joksimović.\nSrbija je prva zemlja van EU koja je uvela indeks rodne ravnopravnosti a da su njegovi rezultati, koji su prezentovani prošlog decembra, pokazali da je uključenost žena u političkom životu svrstava u jednu od najuspešnijih zemalja na tom polju.\nEvropska unija je pionir u ravnopravnosti polova, ali da treba još mnogo toga da se uradi.\nEvropska komisija ima pet prioritetnih oblasti, a to su kako povećati ulogu žena na tržištu rada i povećati njihovu ekonomsku nezavisnost, smanjiti razlike u zaradama između muškaraca i žena, povećati jednakost rodova u procesu odlučivanja, kao i zaštitu od rodnog nasilja i promocija prava žena na međunarodnom nivou.\nEU zajedno sa Srbijom prošle godine je pokrenula trogodišnji projekat posvečen jačanju upravnog kapaciteta za rodnu ravnopravnost u javnoj upravu, dok je, kako ističe, druga komponenta projekta borba protiv rodno uslovljene diskriminacije i nasilje nad ženama.\n„Hoćemo da podignemo svest o rodnoj ravnopravnosti“\nAmbasadorka Rumunije u Srbiji Oana-Kristina Popa, istakla je :\n– Hoćemo da podignemo svest o rodnoj ravnopravnosti.\nPredsednica opštine Savski Venac Irena Vujović rekla nam je da je grad Beograd 2015. godine formirao Savet za rodnu ravnopravnost i da se, u saradnji s društveno odgovornim kompanijama, dosta radi na osnaživanju žena.\nOna je istakla da je Beograd usvojio i Evropsku povelju o rodnoj ravnopravnosti, što je učinilo i još 50 gradova u Srbiji, te da bi svi nivoi vlasti trebalo da rade zajedno kako bi se problemi u oblasti rodne ravnopravnosti rešavali na efikasan način.


Najranjivije žene na selu – Indeks Vesti – Najvažnije vesti iz Srbije i regiona\nNaslovna > Slobodno vreme > Život > Najranjivije žene na selu\nBEOGRAD – Rodna ravnopravnost nije žensko pitanje, već preduslov društvenog, ekonomskog i socijalnog razvoja zajednice, izjavila je danas savetnica potpredsednice Vlade i predsednice Koordinacionog tela za rodnu ravnopravnost, Branka Drašković.\n“Žene koje žive u seoskim područijima čine jednu od najranjivijih grupa u pogledu ostvarivanja svojih prava”, ukazala je Drašković na skupu “UdruŽene: Rodna ravnopravnost u lokalnoj zajednici”.\nOna je, prilikom predstavljanja projekta “Osnaživanje žena u odlučivanju kroz aktivno angažovanje u lokalnim ženskim odborničkim mrežama”, naglasila da bi državni novac podjednako trebalo da bude na raspolaganju i muškarcima i ženama.\nUz rodno odgovorno budžetiranje imaćemo više novca za žene preduzetnice, više subvencija za poljoprivrednice, više žena u IT sektoru, više zaposlenih samohranih majki, bolji položaj žena u vojsci i međunarodnim organizacijama, istakla je Drašković.\nProjekat Agencija Ujedinjenih nacija za rodnu ravnopravnost i osnaživanje žena u Srbiji podrazumevao je saradnju sa opštinama na jugoistoku i jugozapadu Srbije.\nU okviru projekta oformljeno je 10 lokalnih ženskih odborničkih mreža i podržano 18 projekata lokalnih mehanizama za rodnu ravnopravnost, uz finansijsku podršku Evropske unije i Vlade Švajcarske, kroz program Evropski PROGRES.\nPriilikom predstavljanja projekta, prikazana su i dva kratka videa sa primerima dobre prakse u opštinama Blace i Svrljig.\nNigerijcu Femiu Osofisanu uručena “Talija” nagrada\nFestival rusinske kulture “Crvena ruža”.


Kako toplo jesenje vrijeme utiče na zdravlje? - Novagaszeta.rs\nProleće usred jeseni možda deluje lepo i prijatno, ali sa sobom nosi i posledice.\nO tome šta se dešava sa vremenom i zbog čega su se klimatski uslovi potpuno promenili, kao i kakve posledice to može da ima po naše zdravlje, u emisiji „150 minuta“ Prve televizije, govorili su meteorolog Slobodan Sovilj iz Republičkog hidrometeorološkog zavoda Srbije i doktor Predrag Mitrović, kardiolog iz Kliničkog centra Srbije.\n„Ljudi zaboravljaju da 22 stepena u novembru i u avgustu nije isto. U takvoj situaciji ništa ne može da bude isto, pa ni vazdušni pritisak. Sada imate medicinsku varku, pa pri većim temperaturama dolazi do širenja krvnih sudova i celom telu, pa i u srcu, što izaziva toplota. Ostali receptori, koji služe da kontrolišu stanje u našem organizmu, a koji su vezani za druge vremenske parametre, funkcionišu po zakonima za ovaj vremenski period. Tu dolazi do disbalansa, pa imamo varijacije i kod kardiovaskularnih bolesti, i kod bolesti disajnih puteva, kod astmatičara i bronhitičara“, kaže Mitrović i naglašava da ovo vreme, koliko god da je lepo, nije baš zdravo.\nOsim što se hronični bolesnici osećaju loše, javljaju se i dodatne zdravstvene komplikacije zbog njihovih bolesti, pa se napadi angine pektoris i srčani udari češće dešavaju, kao i šlog, pošto zbog skoka pritiska često dolazi do pucanja krvnih sudova u mozgu, navodi on.\n„To ‘sabijeno’ meteorološko vreme, u kratkom vremenskom intervalu, utiče na nas tako da ne možemo sve to da kompenzujemo, odnosno naš organizam ne može sve da reguliše“, kaže doktor Mitrović.\nPrognoza: Toplo vrijeme sa čestom kišom\nPrognoza: U BiH toplo vrijeme ali sa pljuskovima\nTagged jesen, Zdravlje


Dodik blokira sve što bi dovelo do napretka BiH - BIGportal.ba\n24 Oktobra, 2019 24 Oktobra, 2019 166\nNormalizacija odnosa Beograda i Prištine jedan od glavnih prioriteta SAD koji ima značajan uticaj na čitav region i transatlantsku bezbjednost. Rekao je ovo zamjenik pomoćnika američkog državnog sekretara i specijalni predstavnik SAD za zapadni Balkan Metju Palmer, dodavši kako Bosna i Hercegovina ne smije biti ostavljena po strani.\nU svjedočenju pred Odborom za spoljne poslove američkog Senata i pododboru za Evropu i saradnju o regionalnoj bezbjednosti, Palmer je naglasio da dok pregovori stoje, dvije strane rizikuju da propuste najbolju šansu u generaciji da normalizuju odnose i krenu naprijed ka sigurnijoj i prosperitetnoj budućnosti.\n– Kada je riječ o Bosni i Hercegovini, podržavamo napore za postizanje sporazuma ili kompromisa koji omogućava formiranje vlasti na svim nivoima, kao i podnošenje ANP. I dalje smatramo da je liderstvo na entitetskom i državnom nivou razočaravajuće, uskogrudno, nacionalističko i podložno riziku, radeći malo kako bi pomogli običnim građanima. Kako se nova generacija političkih lidera pojavila na kantonalnom i opštinskom nivou, posebno u Kantonu Sarajevo, ima razloga za nadu. I dalje smo optimistični da BiH može uspjeti, i kao garant Dejtonskog mirovnog sporazuma ostajemo posvećeni teritorijalnom integritetu i suverenitetu zemlje – rekao je Palmer.\nOn je ocijenio kako se, uprkos pokušajima reformi, stvari i dalje odvijaju sporo, navodeći da je izborna reforma veoma važna kada je riječ o poboljšanju stanja u BiH.\n– Pokušavamo izvršiti pritisak da se formira Savjet ministara BiH i da se pošalje ANP, glavna prepreka tome je Milorad Dodik koji blokira sve što bi dovelo do napretka. ANP nije članstvo u NATO nego je proces reformi. Dodik je više zabrinut za svoju poziciju u Republici Srpskoj nego što je zabrinut za poziciju u Bosni i Hercegovini – smatra Palmer.\nOn je istakao kako će fokusirati svoje napore na usmjeravanje regiona ka zapadu, radeći s vladama na unapređivanju reformi i ojačati ih protiv spoljnih malignih uticaja, kao i pomoći im u rješavanju pitanja “koja ih razdvajaju od njihovih evropskih i evroatlantskih težnji”.\nPalmer je rekao i kako SAD očekuju da nova vlada na Kosovu ukine takse na robu iz Srbije i BiH, a da Beograd prekine kampanju u svijetu za neprizavanje Kosova.\n– Mi očekujemo da će nova kosovska vlada demonstrirati svoju posvećenost ovim zajedničkim ciljevima tako što će suspendovati takse uvedene na robu iz Srbije i BiH koje su nanijle štetu međunarodnoj poziciji Kosova. Naredna vlada bi takođe trebalo jasno da izloži građanima Kosova značaj povratka dijalogu i pregovorima – istakao je američki zvaničnik.\nPalmer je dodao i da “Srbija, sa svoje strane, mora prestati sa svojom kampanjom delegitimisanja Kosova u međunarodnoj zajednici”.\n– Putem kampanje podsticanja zemalja da povuku priznanje Kosova i blokiranjem njegovog članstva u međunarodnim organizacijama kao što je Interpol, Beograd je naškodio međunarodnoj policijskoj saradnji i narušio atmosferu kompromisa – rekao je Palmer, prenosi Avaz.\napach 24 Oktobra, 2019 at 9:17 am\nJenki, go home.


DSS - Usaglašeno: SAD ohrabruju predsednika Srbije, on obeshrabruje građane Srbije\nSa koliko drskosti i neodgovornosti predsednik Srbije Aleksandar Vučić, ministar spoljnih poslova Dačić i reemiteri njihovih stavova obmanjuju građane Srbije o stvarnom stavu SAD po pitanju rešavanja problema Kosova i Metohije i odnosa prema Srbiji, pokazalo se i prilikom davanja izjava o sadržini razgovora predsednika Vučića sa državnim sekretarom SAD Pompeom.\nZvanično saopštenje Stejt departmenta demantuje sve lažne tvrdnje da je američka administracija promenila politiku prema Srbiji i promenila stav o rešavanju statusa KiM. U njemu se jasno navodi da se „Srbija ohrabruje“ da obnovi dijalog Srbije sa Kosovom „o sveobuhvatnoj normalizaciji odnosa koji vodi međusobnom priznanju“.\nStav SAD o nezavisnosti samoproglašenog Kosova odavno je poznat i neizmenjen. One koji su agresijom na Srbiju postavili temelje NATO-mafijaške države na tlu Srbije ne interesuje da li će da se koriguju granice, ukoliko Srbija u krajnjem ishodu prizna secesiju Kosova i time svojom voljom prihvati dezintegraciju Srbije i omogući da NATO ostvari cilj koji nije uspeo da ostvari bombardovanjem i ratnim zločinima.\nKao što američka administracija ohrabruje predsednika Srbije da prizna secesiju Kosova, tako „ohrabreni“ predsednik Srbije pokušava da obeshrabri srpski narod da istraje na očuvanju integriteta svoje države, u čemu ima otvorenu i prećutnu podršku i najvećeg dela opozicionih stranaka.\nDemokratska stranka Srbije je uverena da stavljanjem u stanje mirovanja pitanja konačnog statusa KiM Srbija može da zaštiti svoje interese i da građani Srbije neće pristati da se zarad praznih obećanja o brzom prijemu u Evropsku uniju odreknu dela svoje teritorije i sunarodnika koji na njemu žive.\nIma li ministar Lončar i malo savesti i odgovornosti\nI predsednica Vlade Ana Brnabić prihata secesiju Kosova\nPokušaj upada tragikomičan, vaninstitucionalno može ako neko pokuša da prizna secesiju KiM\nOmladina DSS: Hitno imenovati pomoćnika ministra za omladinu


Sa jednog od panela konferencije (Foro Kim)\nU organizaciji Britanskog saveta, i uz prisustvo blizu dve stotine učesnika iz celog regiona, u Novosadskom hotelu Šeraton počela je završna konferencija projekta "Mediji za sve".\nNa konferenciji učestvuju predstavnici medija, nevladinih organizacija, konsultanata i predstavnika partnerskih organizacija Intec, Birn i Tomson fondacije.\nDogađaj je otvorio Dominik Otvej, zamenik ambasadora Ujedinjenog Kraljevstva u Srbiji, nakon čega je pozdravni govor održao i Piter Braun, direktor Britanskog saveta za zapadni Balkan.\nU okviru dvodnevnih događanja konferencija će u okviru deset različitih panela ugostiti preko četrdeset panelista iz Srbije, Crne Gore, Albanije, Bosne i Hercegovine, Severne Makedonije, Kosova, kao i predstavnike donatora i organizatora.\nLokalni kosovski mediji i nevladine organizacije koji učestvuju na ovoj konferenciji su, između ostalih i Radio Goraždevac, Gračanica onlajn, RTV Puls, TV Mitrovica, Cohu, Birn, Romtegra, Romano Avazo i Radio Kim.


BTC $48.689 +1,65%\nETH $3.518 -0,34%\nBCH $637 -1,45%\nEOS $5,33 +0,29%\nDOGE $0,24 -2,94%\nWebiz je brend edukativnih događaja koji se razvija u Srbiji od 2013. godine, sa ciljem promovisanja Interneta kao globalnog tržišta, kao i mogućnosti za razvoj i poboljšanje poslovanja putem Interneta. Dešavanja su tokom godine raspoređena na tri lokacije - Zrenjanin, Zlatibor i Subotica. U okviru Webiza postoje dva tipa događaja - konferencija i edukacija, dok su novi formati u razvoju.\nCRYPTO ZONE - zaseban blok predavanja koji se bavi isključivo kriptorevolucijom, predstavljen je u subotu 24. marta, koji je, razume se, privukao našu pažnju. Na Webizu se i ranije pričalo na ovu temu, ali smo sada imali priliku da ispratimo jedan panel i tri predavanja u okviru kojih se govorilo o onome o čemu svi pričaju, ali u šta se malo ko do detalja razume.\nPotpredsednik Bitcoin Asocijacije Srbije, Arvin Kamberi, osnivač onlajn servisa za otkup i prodaju kriptovaluta ecd.rs, Aleksandar Matanović, i blokčein developer, Pavle Batuta, učestvovali su u panelu "Budućnost kriptovaluta - Sredstvo plaćanja ili digitalno zlato?". Gospodin Kamberi je vodio panel i napravio uvod u temu, opisujući ukratko trenutni nivo razvoja kriptovaluta i pojašnjavajući razloge zbog kojih one još uvek nisu u mogućnosti da postanu svakodnevno sredstvo plaćanja. Naveo je kao primer problem optimizacije mreže, na čijem se rešavanju uveliko radi (SegWit, Lightning Network). Zatim je upitao sagovornike za njihovo mišljenje o ključnom pitanju: Da li će postati svakodnevno sredstvo plaćanja ili digitalno zlato odnosno čuvar vrednosti? Sagovornici su se složili oko toga da niko sa sigurnošću ne može reći kada će i u kojoj formi kriptovalute biti prihvaćene i korišćene. Aleksandar Matanović je pojasnio da se kriptovalute u ovom trenutku najviše koriste za trgovinu na finansijskom tržištu, a mnogo manje kao sredstvo plaćanja. Po svojoj deflatornoj prirodi, ograničenoj količini sredstava i odnosu korisnika prema njemu, bitkoin teži tome da postane sredstvo očuvanja vrednosti. A za ubuduće kaže:


Šta donose nove saobraćajne dozvole? – Glas TK\nŠta donose nove saobraćajne dozvole?\nredakcija 5. August 2018.\nVozači u BiH uskoro bi papirne saobraćajne dozvole trebali da zamijene novim, plastičnim, nalik ličnim kartama i vozačkim dozvolama.\nTo je zajednička ideja Agencije za identifikacione dokumente (IDDEEA) i Ministarstva saobraćaja i komunikacija BiH. Struka upozorava da bi modernizacija saobraćajnih dozvola mogla dodatno koštati građane BiH.\nAgencija za identifikacione dokumente BiH inicirala je početak procesa izmjena i dopuna zakonskih okvira i propisa čiji bi krajnji cilj trebao da bude zamjena trenutnih saobraćajnih dozvola sa novim i modernijim čipovanim karticama. Međutim, više detalja o projektu modernizacije saobraćajnih dozvola i o eventualnoj cijeni, nisu znali reći.\nModernizaciju saobraćajnih dozvola podržali su i u Ministarstvu transporta i komunikacija BiH ali pod uslovom da izdavanje novih dokumenata ne poskupi. Osim toga, ministarstvo traži i način da se u jednoj kartici objedine saobraćajna dozvola i vlasnička knjižica za automobile čime bi se smanjio i trošak izdavanja potvrda.\n“Ideja je da se saobraćajne dozvole počnu mijenjati kada agenciji IDDEEA isteknu zalihe papirnih dozvola koje se sada koriste ili da novu plastičnu karticu dobijete kada budete morali mijenjati papirnu dozvolu, jer u njoj više nema mjesta za pečate i potpise. Nikako se ne bi išlo na to da svi odjednom moramo da zamijenimo saobraćajne dozvole”, kazali su u Ministarstvu transporta i komunikacija BiH.\n“Problem elektronskih saobraćajnih dozvola je to što se golim okom neće moći vidjeti ni da li je vozilo registrovano ni ko je vlasnik. Za to su potrebni elektronski čitači, koji su za BiH skupi. Sve troškove ponovo će snositi građani, poručuju iz Udruženja za unapređenje bezbijednosti saobraćaja Republike Srpske.\nNakon usaglašavanja stavova Agencije za identifikaciona dokumenta i Ministarstva transporta i komunikacija BiH o potrebnim izmjenama zakona, sve se prosljeđuje u Vijeće ministara BiH čiji bi zadatak bio usvajanje izmjena zakona što bi u konačnici značilo početak procesa zamjene saobraćajnih dozvola u BiH.\nPrevious Post: Tuzlanski kanton u prvoj polovini ove godine posjetilo preko 24.000 turista\nNext Post: Italijanski gradić prodaje kuće za jedan euro


TotalCar.rs » Ovo je Koengisegg Agera RS Naraya primerak\nProšle nedelje u Montereju Koenigsegg je predstavio prvi Agera RS odobren za SAD, a sada će isto učiniti na Salon Privé Concours d’Elegance za evropsko tržište. Međutim, ovde nije reč o “standardnom” modelu.\nNazvan “Naraya” od strane svog vlasnika (čiji identitet je nepoznat), ovaj Agera RS model je spolja i iznutra konstruisan od plavih karbonskih vlakana. Međutim, njegov zlatni trim je ono zbog čega prevashodno privlači pažnju.\nKoenigesegg je angažovao italijanskog tjuning entuzijastu Etore “Blaster” Kalegara, koji je cele dve nedelje – odnosno 12 sati na dan, šest sati nedeljno – radio na aplikaciji 18-karatnih zlatnih listova na karoseriju ovog automobila ručno. Rezultat je, kao što i sami možete videti, a tu je još jedan “detalj”: pločica sa nazivom modela ukrašena sa 155 dijamanata (doduše, ne pravih).\nFinalni proizvod nije samo zlato i “dijamanti”: ne zaboravimo da se ispod poklopca njegovog motora nalazi V8 twin-turbo motor sa 1160 KS.\nOvo vozilo biće predstavljeno u Blenhajm Palasu u Oksfordširu, skupa sa One:1 modelom u plavoj boji i poslednjim Agera R modelom ikada napravljenim.


Da li su komarci mutirali, dr Isailović otkriva pravu istinu i zašto ne smete da se češete\nKomaraca je mnogo više i to je činjenica, ali ne dešava se neko veliko svetsko čudo, kako su svi stekli utisak\nFoto: sxc.hu/biborg, belmedic.rs\nVećina ljudi u Srbiji se žali na enormni broj komaraca koji ih ujedaju, ali i na prevelike otoke koji se posle toga javljaju. Mnogi se čak obraćaju dežurnim lekarskim službama zbog straha da ih je možda povredilo nešto drugo i da će nastati teška alergijska reakcija. Tako se može čuti da su "komarci kao rode", da su "insekti mutirali i da je došlo zadnje vreme".\nIpak, ne dešava se ništa neobično.\n- Komarci se ponašaju isto kao i svakog drugog kišnog leta u našoj zemlji, ali smo mi izgleda zaboravili kako to izgleda, kaže prim. dr Gorana Isailović, poznati alergolog i dermatovenerolog koja za Telegraf.rs otkriva šta je to što jedino možete uraditi da olakšate sebi "noćnu moru" koja vas opseda u poslednje vreme.\nDodaje da češanjem oslobađamo histamin u kožu zbog čega mesto ujeda otiče u velikoj meri.\nKao najadekvatniju terapiju preporučuje sredstva koja hlade. Postoje proizvodi i u apotekama, ali najzgodnije je koristiti led zavijen u pamučnu krpicu ili gazu. Hlađenje anestezira mesto uboda komarca i svrab prestaje, a samim tim i potreba za češanjem.\n- Što se narodnoih lekova tiče, mnogi tvrde da etarska ulja pomažu u sprečavanju uboda komaraca, ali tu postoji druga opasnost. Kada namažete mirisno ulje na visokim letnjim temperaturama, rizikujete opekotine kože koje nose daleko veće posledice nego ujed komaraca - razjašnjava dr Isailović i dodaje da nikako ne bi trebalo koristiti i metodu stavljanja soli na otok, jer ona može da razjede gornji sloj kože i napravi otvorenu ranu, a svakako neće blagodetno delovati kod umirivanja češanja.


BAKIR IZETBEGOVIĆ: ‘Ne možete ubiti 8.000 ljudi, rastjerati njihove porodice i onda reći da mogu glasati samo oni koji su ostali u Srebrenici’ | Poskok.info\nBAKIR IZETBEGOVIĆ: ‘Ne možete ubiti 8.000 ljudi, rastjerati njihove porodice i onda reći da mogu glasati samo oni koji su ostali u Srebrenici’\nZa Srebrenicu još uvijek nismo donijeli odluku, a bliži smo tome da se ne izađe na izbore nego da se na ovakav način izađe na izbore, rekao je u utorak u izjavi za Fenu predsjedavajući Predsjedništva Bosne i Hercegovine Bakir Izetbegović.\nJer, istakao je, „ono što je urađeno u Srebrenici, onaj užas koji je napravljen u Srebrenici, zahtijeva posebna rješenja Izbornog zakona“\n„Ne možete ubiti 8.000 ljudi, rastjerati njihove porodice i onda reći da mogu glasati samo oni koji su ostali u Srebrenici”, rekao je Izetbegović i dodao kako to nasilje i ta nenormalna situacija traže drugačije rješenje.\nNa pitanje može li se uskoro očekivati usvajanje prijedloga budžeta BiH, Izetbegović je rekao kako je insistirao na tome da se budžet izmijeni u nekim stavkama.\nPredsjedavajući Izetbegović je kazao kako ne možemo nastaviti ni evropski put ni put prema NATO-u bez neophodnih sredstava, pa su amandmani u tom smjeru odbijeni, te da je to bio razlog zašto je bio protiv prijedloga budžeta.\n„Međutim, mislim da ima dovoljno ruku da se i ovakav, krnji budžet, izglasa. Dobit ćemo vjerovatno neki budžet, samo što će on imati mane koje sam spomenuo“, rekao je za Fenu Izetbegović.


Tadić danas govori na Generalnoj skupštini UN-a\nPredsjednik Srbije Boris Tadić obratiće se danas Generalnoj skupštini UN.\nGovorom u okviru generalne debate 65. zasedanja Generalne skupštine UN Tadić završava posjetu Njujorku gdje je predvodio delegaciju Srbije.\nTadić će biti jedan od govornika na generalnoj debati tokom koje lideri članica UN imaju priliku da se obrate Generalnoj skupštini UN. Generalna debata UN ove godine se održava od 23. do 25 septembra i od 27. do 30. septembra.\nTadić je tokom boravka u Njujorku, od 20. septembra, govorio na sastanku posvećenom ostvarivanju milenijumskih razvojnih ciljeva svjetske organizacije i na simpozijumu "Putevi prosperiteta" u Harvard klubu o mogućnostima investiranja u Srbiju.\nTokom zasjedanja Generalne skupštine Tadić je razgovarao s generalnim sekretarom UN Ban Ki Munom i visokom predstavnicom EU za spoljnu politiku Ketrin Ešton, a imao je i više susreta s predsjednicima, premijerima i ministrima spoljnih poslova zemalja članica UN.